STEPV insta al Conseller Císcar a apostar per l’educació pública, posar fi a les retallades i fomentar l’ensenyament en valencià\nEl Sindicat denuncia irregularitats en les adjudicacions de places catalogades en valencià\nIntersindical Valenciana s'entrevista amb el Conseller d'Educació, Formació i Ocupació\nEl Sindicat ha plantejat les seues reivindicacions i preocupacions per la situació que travessa l'ocupació, l'economia i l’educació valenciana\nSTEPV reclama dignificar i fomentar la Formació Professional, tant en l’oferta com en les condicions de la docència\nEl Sindicat aposta per dissenyar un model de FP que ajude a generar ocupació i posar en valor les empreses valencianes, invertir en I+D+i i modificar l'actual composició del Consell Valencià de la FP per donar entrada a la pluralitat de la societat valenciana.\nSTEPV demana al nou conseller d'Educació, Formació i Ocupació un canvi en la política educativa\nCal recuperar el diàleg i la recerca de consensos i acords en els òrgans de participació com ara la Mesa Sectorial d'Educació o el Consell Escolar Valencià\n15/06/11 L’augment de les taxes dels cicles d’art i disseny és un error, segons Conselleria\nEl Sindicat aconsella continuar la pressió fins que es publique la correcció\n19/05/11 STEPV critica la cessió de sòl públic a la Universitat Catòlica a Xàtiva\nEl sindicat critica en el Consell Escolar Municipal l’actuació de l’Ajuntament de Xàtiva en cedir sòl públic a la Universitat Catòlica de València sense informar, incompliment de compromisos en la creació de l’escoleta i intents de tancar grups en valencià\n14/05/11 La Plataforma en Defensa d’una Educació Sexual Científica ha denunciat la reducció de nombre d'aules en les que s’imparteix el PIES aquest curs\nConselleria pretén tancar grups amb 35 alumnes en ESO, no autoritzar grups d’FP amb menys de 25 alumnes i augmentar l’horari lectiu del professorat a 20 hores\nSTEPV anima al professorat a acudir massivament el 18 de maig a les concentracions contra les retallades\n10/05/11 STEPV s’oposa als recursos de l’Advocacia de l’Estat contra les ofertes d’ocupació.\nAl P.V. es presenten 3.500 persones, però moltes no consten encara en els llistats\nSobre la nova conselleria d’educació i ocupació\nSTEPV considera que l’educació ha de ser una prioritat del pròxim govern valencià\nEn defensa del dret a l’educació i el lliure desenvolupament de la personalitat\nFAPA València, STEPV-Iv, FE CCOO PV i FETE UGT PV qualifiquen d’engany el “Manifiesto de valores comunes”\nSTEPV assisteix a la presentació de més de 1500 al·legacions contra la requalificació del sòl escolar en el barri de Campanar\nEl Sindicat es personarà en el procediment per a prendre les mesures legals corresponents\n28/03/11 El Plenari de la Junta de Personal de València se celebra a la porta de Conselleria en protesta per la denegació del local\nLa Conselleria denega el saló d’actes a la Junta de Personal Docent en repressàlia al tancament del 28 de febrer\nLa Permanent de la Junta de Personal considera molt greu aquesta situació que no s’havia produït mai en la història de la JPDNU\nEl President del Consell Escolar valencià gasta 4.000 euros en un ple per a aprovar un acta\nSTEPV no assisteix al plenari com a mesura de protesta\nL’avaluació del professorat ha de servir per a millorar el sistema educatiu, no per a introduir diferències entre el professorat\nHui es tractarà en Mesa Sectorial la resolució sobre l’avaluació del professorat. STEPV tornarà a demanar que es retire el document\nEls sindicats i les associacions de directors de primària i secundària acorden una campanya reivindicativa a compte dels plans de millora de Conselleria\nTambé han tractat les instruccions de Conselleria sobre la revisió de les instal·lacions esportives dels centres.\nSTEPV demana la retirada d’una resolució sobre avaluació del professorat que no s’ha consensuat\nL’aplicació d’aquesta proposta pot tindre conseqüències negatives en les condicions laborals del professorat\n26/02/11 La nova ordre sobre centres plurilingües no respecta els objectius de la legislació vigent\n24/02/11 Les retallades també afectaran les vacants del concurs de trasllats\nEl 25 de febrer es publicaran les vacants provisionals i, també, els llistats de professorat interí\nLa Permanent del Consell Escolar CV aprova la modificació dels PIP que impedeix l’extensió del valencià\nSTEPV demana la retirada de l’ordre sobre centres plurilingües presentada en la Mesa de 17 de febrer, perquè atempta contra l’ensenyament en valencià\nLa majoria política imposada pel PP en el Consell Escolar aprova sense consens el nou reglament de funcionament\nEs constata la situació de “coma induït” en què queda el CECV\n03/02/11 Conselleria proposa un calendari de negociació carregat de normativa\nSTEPV proposa negociar millores en les condicions laborals del professorat i en la qualitat de l’educació\nSTEPV se suma a la censura de retallades de la despesa educativa que realitza Brussel·les\nLa comissària d'educació de la UE, Androulla Vassiliou, posa de manifest que la lluita contra l'abandó i el fracàs escolar és incompatible amb les retallades de la despesa educativa\nFont de Mora constitueix un consell escolar a la seua mesura\nSTEPV mantindrà l’esperit crític i continuarà cercant el consens\n07/01/11 La cessió de sòl públic a la patronal perjudica l’ensenyament públic\n» BALANÇ DE 2010 EN EDUCACIÓ\nLes retallades socials i laborals marquen l’any 2010\nSTEPV aposta per posar fre a la pèrdua de llocs de treball i a l’empitjorament de les condicions laborals del professorat\n19/12/10 La UPV no contracta una treballadora per estar embarassada\nEls resultats de 2009 milloren els de 2006, però cal augmentar la inversió en educació i reduir les ràtios a les aules\nEl País Valencià fora de l’informe PISA, de nou\nNOVES MESURES DEL GOVERN ESPANYOL\nZapatero anuncia la desaparició de MUFACE\nComportarà la pèrdua de drets adquirits i la modificació de les condicions laborals.\nTambé ha anunciat que es regularan les agències privades de col·locació\nUnes 2.000 persones assisteixen a les assemblees d'STEPV\nsobre el concurs de trasllats\n25/11/10 STEPV davant la Llei d’autoritat del professorat\nL’actuació de la Conselleria converteix la Mesa Sectorial sobre les plantilles en un esperpent\nSTEPV proposarà al professorat una resposta contundent davant la consolidació de les retallades que pretén la Conselleria\n16/11/10 L’alumnat dels conservatoris professionals podrà convalidar la Música en 2n i 3r d’ESO i no només en un dels cursos\nSTEPV reclamava aquesta convalidació en la negociació el curs passat\nLes Jornades de Formació Professional, organitzades per STEPV, analitzen la situació d’aquesta etapa en diferents àmbits\nLa jornada era la continuació de l’encetada el 19 d’octubre sobre les relacions entre la universitat i la formació professional\nConselleria confirma que hi haurà oposicions aquest curs\nEs reuneix la Junta de Portaveus per a tractar el calendari de negociacions del curs\nL’IES Núm. 1 de Requena es concentra contra la manca de professorat en FP\nConselleria estudia avançar les proves de setembre a juny\nLa lluita contra el fracàs escolar s’ha de tractar de forma global i no només modificant proves de recuperació\n20/10/10 La proposta de cessió de sòl públic a empreses privades és el reconeixement del conseller de la seua incapacitat per a gestionar l’ensenyament\nLa Generalitat “ocupa” la Comissió Permanent del Consell Escolar Valencià\nEl Ple del CEV queda pràcticament anul·lat, perquè la Comissió tamé assumeix les seues funcions\n08/10/10 El Consell manté exclós a STEPV de les subvencions per a la promoció del valencià\nEl caos en els actes d’adjudicacions de temps parcials i l’impagament de la nòmina de setembre, causes de les protestes\nIndignació del professorat amb la Direcció Territorial d’Alacant\nLa Conselleria d’Educació desregularitza les condicions laborals de 25.000 professors de secundària, batxillerat i FP\nSTEPV, CCOO i UGT condemnen la denúncia unilateral de l’acord de plantilles\nLes plantilles de secundària i batxillerat s’han d’adaptar a les noves necessitats del sistema que reclamen més programes i més professorat\nSTEPV adverteix que la modificació de l’acord de plantilles de secundària pot crear un conflicte si incrementen les retallades\nEls instituts de secundària confirmen que el curs que comença serà molt complicat per les retallades\nSTEPV exigeix més respecte pel sistema educatiu\n14/09/10 Importante respuesta del profesorado en la concentración-cacerolada convocada por los sindicatos docentes contra los recortes en formación profesional\nEl curs comença en infantil i primària amb mancances de professorat, ràtios per damunt de la legalitat i pèrdua de compensatòria\n09/09/10 La protesta del professorat interí ajorna les adjudicacions de places per al professorat de secundària, FP i altres cossos. Els sindicats STEPV, CCOO, ANPE i UGT han denunciat la il·legalitat de l’acte davant l’administració i aconsegueixen, amb la pressió dels convocats, l’ajornament i l’anul·lació de l’acte\n07/09/10 STES-i ante el informe de la OCDE sobre la educación:\n“algunos avances, entre el estancamiento y la pervivencia de serios problemas”\n25/08/10 Les retallades en educació afecten totes les etapes i deterioraran l’ensenyament al País Valencià\nArriben als 60 milions d’euros i afecten el cor del sistema educatiu\n03/08/10 Més d’un miler de professors i professores sense feina per les retallades en l’ensenyament públic\nSTEPV preveu un conflicte laboral el curs que ve\nEstiu 01 3r trimestre 2n trimestre\nSTEPV insta al Conseller d’Educació, José Císcar, a apostar per l’ensenyament públic i a garantir les places públiques necessàries per atendre la demanda d’alumnat en tots els trams educatius. Per això, el Sindicat rebutja l’increment de la concertació anunciada pel conseller o la cessió de sòl públic a la patronal de la concertada. L’administració valenciana ha d’acabar la construcció dels centres públics del mapa escolar de 1996 i adequar els centres existens a la normativa derivada de la LOE.\nLa xarxa pública garanteix l’equitat i l’atenció de l’alumnat amb necessitats especials d’atenció educativa, la gratuïtat de l’ensenyament i una xarxa molt més àmplia (tot i que encara insuficient) de centres amb programes d’ensenyament en valencià.\nÉs per això que el govern valencià ha d’apostar per fomentar l’ensenyament públic, posar fi a les retallades d’unitats, programes d’atenció a la diversitat i professorat (enguany s’han ofertat 900 vacants menys respecte al curs passat) i fomentar l’ensenyament en valencià. En eixe sentit, STEPV exigeix que qualsevol pla de reestructuració de plantilles es negocie en la Mesa Sectorial d’Educació i s’oposarà a qualsevol nova retallada de professorat. En tot cas, l’administració hauria de dotar de més plantilles els centres educatius en totes les etapes educatives per a millorar la qualitat de l’ensenyament i atendre la demanda existent.\nQuant a l’ensenyament plurilingüe, per a STEPV la retirada de l’actual esborrany de decret seria un gest important a l’hora d’arribar a consensos entre la comunitat educativa i la Conselleria, ja que el model plantejat ha estat fortament rebutjat. El model que planteja STEPV -i altres entitats i organitzacions- passa per la construcció del model plurilingüe a partir dels programes d’ensenyament en valencià.\nI pel que fa a l’anunci per part del conseller d’un pla contra el fracàs escolar, el Sindicat col•laborarà activament en fer propostes per a posar en marxa totes les iniciatives i programes que resulten efectius en aconseguir l’objectiu de reduir les taxes d’abandonament i fracàs escolar al País Valencià. Aquestes mesures no passen, precisament, per reduir els programes d’atenció a la diversitat, retallar professorat o incrementar el nombre d’alumnat en les aules dels centres educatius públics.\nCampanya per a subsanar irregularitats en les adjudicacions de places catalogades en valencià\nD’altra banda, el STEPV ha posat en marxa una campanya per a subsanar irregularitats en les recents adjudicacions de vacants catalogades en valencià a professorat que no té el requisit per a impartir ensenyament en valencià. La campanya s’ha posat en marxa a partir de les queixes rebudes pel Sindicat de professorat que ha detectat aquestes irregularitats.\nMalgrat que, abans que es publicaren els llistats definitius el 29 de juliol, STEPV ja va advertir a l’administració d’aquests errors en les adjudicacions, moltes places en valencià s’han continuat adjudicant a professorat sense el Certificat de Capacitació o el Diploma de Mestre exigits per a impartir la matèria en valencià. En eixe sentit, el Sindicat continua instant a la Conselleria a subsanar les errades comeses per l’administració abans que s’inicie el curs el 8 de setembre en Infantil i Primària, i el 14 en Secundària. LA campanya es pot consultar en:\nEl Sindicat ha plantejat les seues reivindicacions i preocupacions per la situació que travessa l'ocupació, l'economia i l’educació valenciana.\nIntersindical Valenciana s'ha entrevistat amb una representació de la Conselleria d'Educació, Formació i Ocupació, encapçalada pel titular del departament, José Ciscar. El Sindicat ha plantejat les seues reivindicacions i preocupacions per la situació que travessa l'ocupació i l'economia valenciana. Les propostes que ha traslladat al conseller són:\n- La posada en marxa de les polítiques actives d'ocupació que té transferides la Generalitat Valenciana per combatre l'alta taxa de desocupació que té el País Valencià.\n- La potenciació dels serveis públics per garantir els drets de la ciutadania i com a element per a generar ocupació.\n- La inversió i destinació dels recursos econòmics necessaris per a dignificar i potenciar la Formació Professional Contínua, Ocupacional i Reglada.\n- El manteniment del Servei Valencià d'Ocupació i Formació (SERVOF).\n- El manteniment de les inversions i de la despesa en el sector públic per la qual cosa s'oposa a les retallades.\nA més, el Sindicat ha demanat que l'Administració Valenciana porte endavant una política afavoridora de l'ensenyament públic de qualitat amb unes plantilles adequades a les necessitats del sistema educatiu valencià i una xarxa de centres de titularitat pública que satisfaga la demanda de les pares i mares. Per això, s'ha mostat contrari a la cessió de sòl públic per construir escoles privades. El Sindicat considera que, en aquest moment, no es garanteix el dret de les pares i mares a escolaritzar les seues filles i fills en centres públics perquè no hi ha suficient oferta pública en molts barris i localitats.\nTambé s'ha mostrat contrari a la proposta de model plurilingüe en educació presentada per la Generalitat Valenciana. El Sindicat considera que aquesta proposta s'ha de retirar en no garantir ni l'aprenentatge del valencià ni de l'anglés, ni el seu domini en acabar l'ensenyament obligatori. En eixe sentit, des del sindicat s'ha fet una proposta que garantesca el domini del valencià, el castellà i una o dues llengües estrangeres a partir dels actuals programes d'ensenyament en valencià.\nAltres propostes que ha presentat el sindicat són:\n- La reforma de l'actual Consell Escolar Valencià per un altre on estiga representada realment la Comunitat Educativa i el cessament de l'actual President.\n- La participació dels sindicats docents en el Consell Valencià de la Formació Professional.\n- La dinamització de les meses de negociació de l'ensenyament públic i de l'ensenyament privat.\n- La creació de la Mesa Sectorial d'Universitats.\n- La negociació d'un acord de legislatura sobre les condicions laborals i els assumptes relacionats amb les necessitats del sistema educatiu valencià.\n- La negociació del model de formació del professorat.\nFinalment, el Sindicat s'ha mostrat obert al diàleg i al consens sobre la base de: la potenciació dels serveis públics; la creació d'ocupació; el caràcter públic de la formació professional; el manteniment dels programes d'ensenyament en valencià; la consideració de l'ensenyament públic com eix vertebrador del sistema educatiu i la millora de les condicions laborals del personal que treballa al sistema educatiu.\nSTEPV aposta per fomentar un model de Formació Professional arrelat en el medi sociocultural, promotora de la cultura de la sostenibilitat i l’equilibri ecològic en els processos de producció, del benestar social i de la compensació de les desigualtats.\nEn eixe sentit, el Sindicat porta anys reclamant un mapa de la FP al País Valencià que s’adapte a aquests criteris i que done resposta a la demanda existent, que ha crescut significativament aquests darrers anys com a conseqüència de la crisi econòmica.\nSTEPV considera que el sistema públic ha de garantir aquesta formació i el control sobre els títols i els certificats professionals i s’oposa a qualsevol intent de privatització de la formació professional o a convertir-la en un mer instrument al servei de l’empresariat oblidant-se de la funció educativa d’aquests ensenyaments, que també han de contribuir a la formació integral de l’alumnat.\nEl Sindicat també ha rebutjat la derogació de l’acord de plantilles de FP per part de la Conselleria d’Educació i la retallada de desdoblaments dels mòduls formatius (en total 1612 hores retallades que suposen el 58,2% de les hores de desdoblaments) que s’han aplicat aquest curs 2010/11 i que es mantindran el curs que ve. Aquestes retallades d’hores han comportat la pèrdua de treball de decenes de professors interins i el desplaçament d’altres tants funcionaris de carrera. No té cap sentit retallar en una etapa educativa que ha vist incrementar la seua demanda aquests anys perquè empitjoren la qualitat de l’atenció educativa.\nPer això, qualsevol revisió o ajustament del model de Formació Professional, com ha anunciat el Conseller d’Educació aquests darrers dies, no pot ser sinònim de retallades sinó que ha de fomentar i dignificar la formació professional, tant en l’oferta com en les condicions en què s’imparteix la docència amb la recuperació de les plantilles derogades i dels desdoblaments de mòduls formatius.\nEn eixe sentit, cal obrir una procés de negociació per a dissenyar un model de FP que ajude a generar ocupació i posar en valor les empreses valencianes, invertir en I+D+i i modificar l'actual composició del Consell Valencià de la FP per donar entrada a la pluralitat de la societat valenciana.\nEl Sindicat de Treballadores i Treballadors de l'Ensenyament del País Valencià - Intersindical Valenciana (STEPV-Iv) demana al nou conseller José Ciscar un canvi en la política educativa practicada en els darrers anys. El Sindicat considera necessari obrir una nova etapa que es caracteritze pel diàleg, el consens i l'acord que deixe endarrere la nefasta gestió del conseller Font de Mora.\nPer al Sindicat, cal una aposta decidida per l'ensenyament públic que garantesca les inversions, la dotació de recursos i les plantilles. És a dir, tot el contrari del que s'ha està fent en els darrers anys, una política que acabe amb les retallades que estan patint les escoles i els instituts públics. Per això, es demana el manteniment i millora dels acords de plantilles dels centres docents per millorar la qualitat del sistema educatiu valencià.\nD'altra banda, STEPV demana que el govern valencià retire el decret de plurilingüisme en no garantir que el domini de les dues llengües oficials - valencià i castellà - i una o dues llengües estrangeres. El Sindicat defensa un model plurilingüe a partir dels programes d'ensenyament en valencià que són els únics que garanteixen la competència lingüística de l'alumnat en valencià.\nA més, des de l'STEPV se li demana al conseller recuperar el diàleg i la recerca de consensos i acords en els òrgans de participació com ara la Mesa Sectorial d'Educació o el Consell Escolar Valencià -ara Consell Escolar de la Comunitat Valenciana- que en els darrers mesos no han servit per complir els objectius pels quals van ser creats. Aquests últims anys s'ha trobat a faltar la voluntat de negociació per part de la Conselleria amb tot tipus d'imposicions. I, en el cas del CEV, a hores d'ara, es troba ocupat per l'Administració i una greu disminició de la presència de la comunitat educativa. El Sindicat demanarà una reunió amb el nou conseller per tractar sobre tots aquests assumptes.\nSTEPV critica la cessió de sòl públic a la Universitat Catòlica a Xàtiva\nSTEPV ha manifestat aquest matí en la reunió del CEM de Xàtiva el seu desacord amb determinades actuacions que s’han produït del per part del Govern del Partit Popular en aquest òrgan, i com que aquest sindicat no vol ser còmplice d’actuacions contra l’ensenyament públic volem posar en clar i denunciar aquests fets davant la societat xativina.\n1.- No s’ha consultat el Consell Escolar Municipal (com és preceptiu segons l’ordre 27 d’abril de 2007) en el casos de cessió de terrenys per a centres escolars no públics, ni en la cessió de l’antic edifici de l’IES SIMARRO, i com que no s’ha consultat no consta en cap acta del Consell Escolar Municipal.\n2.- Des del Consell Escolar s’ha proposat SEMPRE la creació d’una escoleta de 0 a 3 anys municipal i pública, cosa que mai ha estat acceptada, i, encara més, les places que en un primer moment havien de ser gratuïtes (30 places) per a persones amb pocs recursos han desaparegut.\n3.- Diverses vegades s’ha intentat eliminar grups d’ensenyament en valencià (PEV), argumentant que feien falta grups en castellà (PIP). Evidentment el problema no es resolia eliminant grups que ja funcionaven perfectament, sinó que la solució era crear nous grups PIP, tal com hem proposat des de l’STEPV.\n4.- Per un altre costat, el regidor d’Educació va manifestar en el Consell Escolar, de data 28-IV-2010, que ell i l’alcalde van proposar a la Universitat de València i a la Universitat Politècnica de València la cessió de l’antic edifici de l’IES SIMARRO i les dues universitats no van acceptar.\nL’STEPV ha realitzat les consultes pertinents a través dels seus representants a les universitats abans esmentades i la resposta ha estat que en cap moment han rebut cap oferta sobre terrenys ni edificis des de l’Ajuntament de Xàtiva.\nÉs per tot açò que volem manifestar el rebuig a totes les actuacions que, a més de no complir les normatives establertes, van contra els plantejaments que l’STEPV fa en defensa de l’ensenyament públic i en valencià.\nLa Plataforma en Defensa d’una Educació Sexual Científica ha denunciat la reducció del nombre d'aules en les que s’imparteix el PIES aquest curs\nTrenta-set entitats s’han adherit al manifest per reivindicar una educació sexual des d’ el punt de vista racional, científic i no doctrinal\nLa Plataforma en Defensa d’una Educació Sexual Científica que agrupa a 37 entitats del món educatiu, cívic i sanitari, s’ha presentat públicament per reivindicar els Programes d’Intervenció en Educació Sexual que s’han vist entrebancats arran de la modificació de les condicions en què es venia impartint el Programa d’Intervenció en Educació Sexual (PIES) en els centres educatius i de la irrupció de l’adoctrinament religiós en aquesta matèria. Com s’ha destacat en la presentació, el fet que la Conselleria d’Educació haja assumit l’autorització dels PIES, que abans estaven coordinats des de la Conselleria de Sanitat, ha provocat una reducció d’un terç de les aules per a les que s’ha sol·licitat els PIES. El curs 2010-2011 s’ha reduït el número d’aules, passat de 1480 unitats en el curs 2009-2010 a 588 unitats en el curs 2010-2011.\nCom ha expressat l’expert en Sexologia Vicent Bataller, “la Plataforma vol denunciar el que està passat en esta societat i en estos moments: un govern que posa obstacles a l’educació sexual dels escolars i que no està garantit els programes, està atemptant contra la salut pública ”.\nPer aquest motiu, la Plataforma en Defensa d’una Educació Sexual Científica ha exigit el manteniment dels Programes d’Intervenció en Educació Sexual (PIES), amb continguts contrastats científicament, tal i com estaven dissenyats des de la Conselleria de Sanitat i impartits per professionals educatius i sanitaris, i per tots els centres de l’ensenyament obligatori de la Comunitat Valenciana.\nDes de la Plataforma han denunciat la ingerència de l’Arquebisbat en els PIES i ha rebutjat el material elaborat, per ser un material doctrinal i no tècnic i s’ha recordat que els alumnes de l’ESO tenen dret a una educació sexual científica i racional, amb independència al centre que vagen i al model familiar dels seus pares.\nEn la presentació també s’ha assenyalat com un nou entrebanc als programes d’intervenció en Educació Sexual i a d’altres que els centres consideraren desenvolupar, la publicació pròxima de l’ Ordre reguladora dels Programes d’Intervenció a partir de la qual els centres educatius públics hauran de demanar autorització a la Secretaria Autonómica per poder-los introduir en la programació del curs, cosa que no haurien de fer els centres privats concertats, tot i estar mantinguts amb fons públics.\nHan participat en la presentació de la Plataforma en Defensa d’una Educació Sexual Científica que ha tingut lloc hui a les 12 hores en la seu de l’STEPV: l’expert en Sexologia, Vicent Bataller, la representant de la Confederació Gonzalo Anaya, Ester Alventosa Bleda, l’ infermera que impartrix el PIES Amparo Antonaya, en representació del la Coordinadora de Lluita contra la Sida, Carlos Gómez i el orientador Santiago Estañan.\nEl sistema educatiu necessita de noves propostes que ajuden el jovent a millorar els seus nivells de formació, a evitar el fracàs i l'abandonament escolar primerenc\nL'anunci electoralista del president de la Generalitat Valenciana de crear una macroconselleria d'Educació i Ocupació no és cap novetat. Ja ho intentà en l'anterior legislatura amb la Conselleria d'Universitat i Empresa al capdavant de la qual va estar Justo Nieto, exrector de la Universitat Politècnica de València. L'experiència va ser un rotund fracàs per la falta de coordinació entre les polítiques universitàries i empresarials. Així i tot, Camps insisteix en les tesis neoliberals de mercantilitzar l’educació i d’abocar-la als interessos del mercat i de les empreses i no com un dret social de la ciutadania.\nPer a STEPV no existeix cap tipus d'indici que duga a pensar que la futura Conselleria d'Educació i Ocupació millore la situació en què es troba actualment l’ensenyament. Per al Sindicat el problema són les polítiques que es desenvoluparan per part del futur govern autonòmic que han d’asseguraran una millor formació per als estudiants. STEPV considera que el sistema educatiu necessita de noves propostes que ajuden el jovent a millorar els seus nivells de formació, a evitar el fracàs i l'abandonament escolar primerenc. Polítiques que afavorisquen la qualificació del 85% de l’alumnat en educació secundària postobligatoria (és a dir, batxillerat o formació professional de grau mitjà com a mínim).\nEl País Valencià té competències plenes en educació i el govern que isca el 22 de maig de les urnes ha d'assumir el repte de donar un gir a la política educativa que traga al sistema educatiu dels nivells de pessimisme i fracàs en els quals l’ha enfonsat la política de l'actual govern del PP basada en l'experimentació d'ocurrències i la privatització del servei públic de l'educació. Per tant, l’educació, en tant que un dels indicadors dels nivels de benestar d’una societat, ha de ser una prioritat del pròxim govern, el gestione el partit que el gestione.\nEn una sentència del Tribunal Constitucional prou recent (sentència núm. 4, de 5 de gener de 2010), l’alt Tribunal dictamina que “l’educació a la qual tots tenen dret i la garantia de la qual correspon als poders públics com a tasca pròpia no es contreu, per tant, a un procés de mera transmissió de coneixements (art. 2.1. h) LOE), sinó que aspira a possibilitar el lliure desenvolupament de la personalitat i de les capacitats dels alumnes (art. 2.1. a) LOE).” És per aquest motiu i pel fet que les associacions que signem aquest comunicat hem defensat i continuem defensant la llibertat de pensament i d’educació així com el dret a l’educació que davant el Manifiesto de valores comunes a las entidades que propugnan la libertad de pensamiento y de educación, presentat recentment per diverses entitats, fem les següents consideracions:\n1.- El suposat “avance del estatalismo en la educación” denunciat per aquestes entitats el desmenteix l'avanç de la privatització en el sistema educatiu valencià, molt especialment en l'augment dels pressupostos públics que rep l'ensenyament concertat (191% en deu anys), majoritàriament confessional.\n2.- La suposada pretensió “de imponer en la escuela una determinada concepción de la ciudadanía”, en clara al·lusió a l'assignatura d'Educació per a la ciutadania, és una fal·làcia que a base de repetir-la la volen fer passar per una veritat. Aquesta matèria versa sobre els drets fonamentals de les persones i sobre els valors que avui tenen una realització concreta en la societat actual d'acord amb l'ordenament legal vigent. El que molesta a aquestes entitats és que es puga mostrar, en tota la seua amplitud, aquest reconeixement de drets al conjunt de la ciutadania, incloent totes les opcions personals pel que fa a família, orientació sexual, llibertat de pensament...\n3.- La seua pretensió que “los poderes públicos, en el ámbito educativo, deben someter su actuación al respeto debido a las convicciones ideológicas, éticas y religiosas en las que los padres quieran educar a sus hijos” no té cabuda en una societat democràtica, per tant com els poders públics estan sotmesos a les lleis que s’elaboren en les institucions on s’expressa la voluntat popular. Els poders públics estan obligats a la neutralitat ideològica i religiosa, dins d'un Estat aconfessional i laic, i han de propiciar que el servei públic de l'ensenyament estiga regit per aquests dos principis.\n4.- El dret que tenen els pares i mares a educar els seus fills i filles en els principis que estimem convenients no pot anar en detriment del dret dels xiquets i xiquetes a educar-se i socialitzar-se en llibertat, en contacte amb altres maneres de pensar, per a desenvolupar un sentit crític davant la realitat i desenvolupar la capacitat d'elegir per si mateixos.\n5.- Quan aquestes entitats afirmem que “debe estar garantizada la libertad de creación de centros”, estenen la sospita que no és així de manera totalment infundada. La Constitució garanteix la llibertat de creació de centres educatius i la realitat mostra clarament que aquesta llibertat s'exerceix amb total normalitat en la nostra societat.\n6.- Quan afirmen que “el derecho a la educación está intrinsicamente unido a la libertad real de elección de centro (per part de les famílies)” confonen deliberadament el que expressa la Carta Magna. La Constitució no obliga als poders públics a pagar l'elecció de les famílies. L'article 27 estableix que “Los poderes públicos garantizan el derecho que asiste a los padres para que sus hijos reciban la formación religiosa y moral que esté de acuerdo con sus propias convicciones”. En aquest sentit, a l'Estat espanyol està garantit aquest dret per tant com està garantida la llibertat religiosa. Per altra banda, el mateix article diu que “Los poderes públicos ayudarán a los centros docentes que reúnan los requisitos que la Ley establezca”, per tant, és a la llei on s'han de determinar les condicions d'aquesta ajuda.\n7.- La Constitució, però, sí que obliga a oferir l'educació de manera universal i gratuïta, en la forma adequada per a que tota la ciutadania, independentment dels seus mitjans econòmics, lloc de residència o creences hi tinga accés. Els millors sistemes educatius, els més equitatius i inclusius, descansen sobre un bon sistema educatiu públic.\n8.- Finalment, sobre l'exercici de la llibertat de pensament i d'educació que diuen defensar aquestes entitats, sembla que només es refereixen a la seua manera d'entendre-la, per tal com no mai s'han oposat al control ideològic exercit pel conseller Font de Mora sobre el professorat i el currículum, ni sobre el control aferrissat que exerceix la gran patronal religiosa de l'ensenyament privat sobre el professorat, especialment en la depuració ideològica que aplica en el moment de la contractació.\nAquests matí s’han presentat més de 1.500 al·legacions contra la pretensió de l’Ajuntament de València de requalificar el solar de 13.000 metres quadrats destinats a la construcció d’un col·legi i un institut públics per a cedir-lo a la Universitat Catòlica de València. Diverses entitats de la Plataforma per l’Ensenyament Públic de Campanar s’han concentrat a la porta del registre general de l’Ajuntament de València abans de presentar les al·legacions. STEPV hi ha assistit i també ha presentat al·legacions.\nD’altra banda, el Sindicat es personarà com a interessada en el procediment sobre la requalificació del solar per a poder tindre accés a l’expedient i prendre les mesures legals que considere necessàries per a defensar el dret de l’alumnat i les famílies de Campanar a la construcció dels centres públics previstos.\nLa novetat, però d'aquestes dues sentències són el ridícul que el Govern del Sr. Camps obliga a fer als serveis jurídics de la Generalitat Valenciana i que el Tribunal Suprem recrimina amb contundència:\nPrimer, el Tribunal Suprem afirma reiteradament que el Govern Valencià aporta com a única i exclusiva base del recurs la suposada infracció de l'article 7.1 de l'Estatut d'Autonomia valencià. Diu literalment el Tribunal: “El recurso de casación interpuesto por la Generalitat Valenciana contiene un único motivo formulado al amparo del artículo 88.1 d) de la LJCA en el que denuncia la infracción por la sentencia impugnada [...] del artículo 7.1 de la Ley orgánica 5/1982, de 1 de julio, de Estatuto de Autonomía de la Comunidad Valenciana [...] que dispone que “los dos idiomas oficiales de la Comunidad Valenciana son el valenciano y el castellano” (fonament jurídic segon.\nPerò, així i tot, el tribunal entra al fons de l'assumpte i, en fer-ho, les seues argumentacions encara resulten més dures: “advertimos que la recurrente [=la Generalitat Valenciana] [...] se limita a reiterar (incluso con la transcripción literal de algunos de sus párrafos, en distinto orden de exposición) la fundamentación jurídica del escrito de contestación de la demanda [...] y sin realizar una verdadera crítica razonada de la sentencia impugnada, cuya fundamentación y conclusiones [...] por el contrario y sorprendentemente parece compartir" (fonament jurídic cinquè). En altres paraules: que el recurs no està fonamentat jurídicament i que es limita a repetir el que ja havia dit (canviant-ho d'ordre!). I, ací ve el disbarat jurídic més gros: que no discuteix sinó que comparteix els arguments de la sentència contra la qual recorre.\nPer reblar el clau, en el fonament jurídic sisè, el tribunal humilia jurídicament el Govern Valencià quan afirma que “Prescindiendo incluso de lo expuesto hasta el momento, que sería suficiente para la desestimación del recurso de casación, éste en ningún caso podría prosperar pues idéntica cuestión [...] ha sido rechazada en nuestra sentencia de 31 de marzo de 2010, recaída en el recurso de casación 5343/2006, interpuesto también por la Generalitat Valenciana”.\nPer deixar-ho clar: després de 31 sentències (11 del Tribunal Suprem) pel reconeixement de Filologia Catalana per a acreditar el domini de valencià en les oposicions, els recursos del Govern valencià no tenen cap base jurídica i el Tribunal Suprem es despatxa a gust en aquest punt. Per tant, només poden ser raons extrajurídiques, com el càlcul polític i l'obsessió anticatalana del Sr. Camps, les que expliquen que obligue els serveis jurídics de la Generalitat Valenciana a fer uns recursos sense cap fonament, que els desprestigien amb un ridícul evident davant la màxima instància judicial.\nEl trist resum d'aquest fugida cap endavant del Govern Valencià és que ha perdut 37 sentències de totes les instàncies possibles, la majoria corresponents als governs presidits pel Sr. Francisco Camps i que només per aquests afers s'han hagut de pagar 21.000 euros de costes, que no han eixit de les butxaques del seus vestits sinó de tots els contribuents valencians.\nEl STEPV demana que el Sr. Camps pague dels seus diners aquestes costes provocades pel seu Govern per raons d’interès polític partidista o personal, com es dedueix de les sentències del Tribunal Suprem.\nEl Plenari de la Junta de Personal de València se celebra a la porta de Conselleria en protesta per la denegació del local\nLa Permanent de la Junta de Personal s’ha reunit aquest matí amb la Directora Territorial d’Educació de València, Virginia Jiménez, i li ha instat a adreçar-se a la Conselleria d’Educació per mirar de tornar a cedir el Saló d’Actes en la pròxima sessió, prevista per al 6 de juny\nLa sessió de la Junta de Personal Docent no Universitari de València s’ha celebrat aquesta vesprada a les 16:30h a la porta de la Conselleria d’Educació en protesta per la negativa a cedir el Saló d’Actes, on sempre s’han celebrat les sessions.\nLa reunió ha començat amb una concentració de protesta al mateix lloc per a denunciar l’actitud antisindical de la Conselleria.\nRecordem que la Conselleria d’Educació ha denegat el Saló d’Actes a la Junta de Personal Docent no Universitària de València (JPDNU) per a les dues reunions del Plenari previstes per al 28 de març i per al 6 de juny, ambdues a les 16:30h. Des de fa molts anys, les reunions de la Junta de Personal se celebren en aquesta sala de la Conselleria d’Educació amb total normalitat.\nL’argument que esgrimeix la Secretària General Administrativa, M. José Ortolà, en el seu escrit de denegació enviat el passat 22 de març és que ja està ocupada la sala en aquestes dates “per atendre la gran quantitat de peticions de reserva per a reunions i esdeveniments sol•licitats pels òrgans directius i administratius d’esta Conselleria”. En l’escrit, s’insta a sol•licitar una sala en la Direcció Territorial d’Educació, que no compta amb cap espai per a donar cabuda als 73 delegats i delegades de la JPDNU. És precisament per aquest motiu que les reunions se celebren en la Conselleria d’Educació i no en la Direcció Territorial.\nEl President de la Junta de Personal, Marc Candela, es va intentar posar en contacte aquests dies amb la Secretària General Administrativa, tant personalment com per telèfon, per mirar de buscar una sala alternativa o unes dates en què el saló d’actes estiga lliure, sense que a hores d’ara haja obtingut resposta.\nLa Junta de Personal considera inadmissible aquesta actitud antisindical de la Conselleria d’Educació que està obstaculitzant el dret a reunió reconegut en la Llei Orgànica de Llibertat Sindical (LOLS) i incomplint la seua obligació de facilitar a l’òrgan de representació del professorat les seues tasques. Cal recordar que la Junta de Personal representa més de 25.000 docents de la província de València i està formada pels cinc sindicats que han obtingut representació en les passades eleccions sindicals del passat 2 de desembre (STEPV, CCOO, CSI•F, ANPE i UGT).\nLa Permanent de la Junta de Personal s’ha reunit aquest matí amb la Directora Territorial d’Educació de València, Virginia Jiménez, de qui depén la Junta de Personal, i li ha instat a adreçar-se a la Conselleria d’Educació per mirar de tornar a cedir el Saló d’Actes en la pròxima sessió, prevista per al 6 de juny.\nLa Conselleria denega el saló d’actes a la Junta de Personal en repressàlia al tancament del 28 de febrer\nLa Conselleria d’Educació ha denegat el Saló d’Actes a la Junta de Personal Docent no Universitària de València (JPDNU) per a les dues reunions del Plenari previstes per al 28 de març i per al 6 de juny, ambdues a les 16:30h. Des de fa molts anys, les reunions de la Junta de Personal se celebren en aquesta sala de la Conselleria d’Educació amb total normalitat.\nLa Comissió Permanent de la Junta de Personal considera molt greu aquesta denegació i l’atribueix a una repressàlia per part de la Conselleria per la tancada en protesta per les retallades en educació, celebrada en l’últim Plenari de la Junta, el passat 28 de febrer. És la primera vegada que es dóna una situació com aquesta, des que existeix la Junta de Personal Docent.\nL’argument que esgrimeix la Secretària General Administrativa, M. José Ortolà, en el seu escrit de denegació enviat el passat 22 de març és que ja està ocupada la sala en aquestes dates “per atendre la gran quantitat de peticions de reserva per a reunions i esdeveniments sol·licitats pels òrgans directius i administratius d’esta Conselleria”. En l’escrit, s’insta a sol·licitar una sala en la Direcció Territorial d’Educació, que no compta amb cap espai per a donar cabuda als 73 delegats i delegades de la JPDNU. És precisament per aquest motiu que les reunions se celebren en la Conselleria d’Educació i no en la Direcció Territorial.\nEl President de la Junta de Personal, Marc Candela, ha intentat posar-se en contacte aquests dies amb la Secretària General Administrativa, tant personalment com per telèfon, per mirar de buscar una sala alternativa o unes dates en què el saló d’actes estiga lliure, sense que a hores d’ara haja obtingut resposta.\nLa Permanent de la Junta de Personal considera inadmissible aquesta actitud antisindical de la Conselleria d’Educació que està obstaculitzant el dret a reunió reconegut en la Llei Orgànica de Llibertat Sindical (LOLS) i incomplint la seua obligació de facilitar a l’òrgan de representació del professorat les seues tasques. Cal recordar que la Junta de Personal representa més de 25.000 docents de la província de València i està formada pels cinc sindicats que han obtingut representació en les passades eleccions sindicals del passat 2 de desembre (STEPV, CCOO, CSI·F, ANPE i UGT).\nMalgrat que la Conselleria denegue els locals a la Junta de Personal, la Permanent ha decidit mantindre la convocatòria del Plenari el proper dilluns 28 de març a les 16:30h i, mentrestant, continuarà realitzant gestions perquè l’administració facilite uns espais adequats i dignes per a realitzar la reunió, com és la seua obligació.\nValència, 24 de març 2011\nFrancisco Baila, president del Consell Escolar ha convocat als 60 membres que en formen part amb l'única finalitat d'aprovar l'acta de l'anterior reunió d'aquest òrgan. Els representants de STEPV han decidit no assistir a aquesta reunió com a mesura de protesta per la degradació a la qual ha arribat la participació social amb la presidència del Sr. Baila.\nAmb la seua falta de diàleg i prepotència s'ha passat de ser un consell on des dels diferents sectors educatius es buscava el consens i l'acord per a assessorar a la Conselleria en matèria educativa, a convertir-se en un òrgan de mínima expressió de la participació. De forma mecànica es procedeix a les votacions perquè s'obtinga la majoria que desitja l'administració i que així no apareguen dictàmens ni informes contraris a les propostes de la Conselleria fins a arribar a l'enfrontament dialèctic entre els seus membres.\nEl Consell escolar ha incomplit en aquest moment el mandat de les Corts Valencianes d'elaborar l'informe anual sobre la situació del sistema educatiu valencià ja que estan pendents els dels cursos 2006/07, 2007/08, 2008/09 i 2009/10. Tampoc s'ha presentat l'informe a la programació de creació i supressió d'unitats del pròxim curs escolar, ni s'ha aprovat la distribució del pressupost ni les seues partides. I, en lloc de treballar en aquests temes, es convoca a tots els consellers exclusivament per a llegir i aprovar un acta d'una reunió anterior.\nPer tot això, STEPV continuarà participant en aquest consell sempre que siga convocat per a tractar temes que vagen en defensa de la millora del sistema educatiu i dels interessos del professorat valencià.\n9 de març de 201\nAquest matí s’ha realitzat una reunió amb representants de les associacions de directors de primària i secundària convocada per les organitzacions sindicals STEPV-Iv, FE CCOO-PV, CSI·F, ANPE i FETE-UGTPV.\nEn la reunió s’han tractat dos temes. D’una banda, la circular que està arribant a les direccions dels centres educatius sobre la revisió de les instal·lacions esportives que inclou una enquesta que ha de contestar la Secretaria del centre sobre l’estat de les instal·lacions. Aquesta enquesta compté nombroses preguntes tècniques que requereixen de coneixements tècnics específics. A més, no està contemplat en les funcions de la Secretaria del centres realitzar aquesta tasca, pròpia d’experts amb una formació específica. En eixe sentit, també s’ha acordat exigir el nomenament de la figura del Coordinador/a en Prevenció de Riscos Laborals en cada centre docent que l’administració es nega a realitzar, malgrat la insistència sindical any rere any.\nEls sindicats i els representants de les direccions dels centres també han acordat instar a la Permanent del Comitè de Seguretat i Salut Laboral, que es reuneix dimarts que ve, perquè sol·licite una reunió urgent amb el Director General d’Ordenació, Rafael Carbonell, que signa la circular. Es pretén clarificar que les secretaries i/o les direccions dels centres s’eximeixen de qualsevol responsabilitat davant les conseqüències sobre les deficiències de les instal·lacions esportives dels centres.\nD’altra banda, també s’ha tractat en la reunió el Pla de Millora que han d’elaborar els centres aquest trimestre arran dels resultats de les proves diagnòstiques de 2n i 4t d’Educació Primària i 2n d’ESO en el curs 2009/10, en els quals va participar alumnat de 3r i 5è de Primària i de 3r d’ESO. El Pla de Millora és una demanda de la Conselleria d’Educació que ha arribat als centres mitjançant unes instruccions de la Secretària Autonòmica d’Educació, Concha Gómez.\nDavant d’aquesta qüestió, les organitzacions sindicals i de directors, volen manifestar que:\n1.- La petició de la Secretària Autonòmica és redundant, perquè els centres ja fan anualment plans de millora, que s’inclouen en la Memòria Anual i en la Programació General Anual dels centres.\n2.- No és el moment adequat per a realitzar aquest Pla de Millora, perquè arriba tard -enmig del segon trimestre del curs- i s’està treballant sobre resultats d’alumnat que actualment cursa 4t i 6è de Primària i 4t d’ESO. És a dir, alumnat que el curs que ve, en els dos últims casos, canviarà d’etapa educativa: d’una banda, a ESO i, de l’altra, a ensenyaments postobligatoris o deixaran el sistema educatiu.\n3.- D’acord amb les Instruccions i la naturalesa del Pla, sembla que els responsables de la situació educativa actual siga responsabilitat única i exclusiva del professorat, ja que l’administració s’eximeix de tota responsabilitat i fa recaure en els centres les mesures a prendre amb els recursos que ja tenen. És a dir, el Pla de Millora no va acompanyat de recursos personals, materials o de formació ni fa un plantejament integral que incloga a l’administració, docents, alumnat i famílies.\n4.- Les informacions que aporta Conselleria sobre els resultats de les proves no inclouen el perfil mitjà de l’alumnat, només el del propi centre, ja conegut pels equips directius i docents. En canvi, els resultats globals es presenten com un rànquing que impossibilita que cada centre puga establir comparacions pel desconeixement d’aquest perfil mitjà de l’alumnat.\nDavant de tot això, les organitzacions sindicals i de directors volen donar a conéixer el seu malestar per la realització d’aquest Pla de Millora en aquestes condicions i han acordat dur endavant una campanya en els centres docents perquè el Pla de Millora continga, a més del que especifiquen les Instruccions de la Secretària Autonòmica, propostes reivindicatives en el sentit de recuperar els recursos personals, pressupostaris, de programes d’atenció a la diversitat, de grups i desdoblaments que s’han retallat aquest curs en tots els centres educatius.\nAquestes organitzacions consideren que és fonamental en la lluita contra el fracàs escolar comptar novament amb tots aquests recursos perduts per la política de retallades de l’administració educativa. Aquesta seria la primera mesura que hauria de prendre la Conselleria d’Educació en el seu Pla de Millora per la qualitat de l’ensenyament valencià.\nTrams educatius Població escolar Qui estudia PEV Qui estudia PIP\nInfantil i Primària 450. 075 158.830 (35,29%) 294.245 (64,71%)\nSecundària 314. 897 63.406 (20,13%) 251.491 (79,87%)\nTotal 764. 972 222.236 (29%) 542.736 (71%)\nLa Comissió Permanent del nou Consell Escolar s’ha reunit per primera vegada aquest matí, un mes després de la constitució del Consell Escolar. En la reunió ha quedat sobradament demostrat que el canvi imposat pel PP en la composició del Consell només persegueix deixar en una situació de “coma induït” l’òrgan de participació social de la comunitat educativa.\nEn una única sessió, mancada del procediment previ d'estudi, s'ha aprovat sense consens un nou reglament de funcionament del Consell Escolar de la Comunitat Valenciana. El text aprovat no afegeix novetats sobre el que està vigent des de 1997 i que en el seu moment va ser aprovat per unanimitat de tots els sectors. Això sí, reforça les restriccions a la participació dels seus membres en les comissions de treball, imposa intervenir amb decoro- com si d'un manual d'urbanitat es tractés- i limita la participació dels consellers en la seua capacitat de proposta.\nHa estat curiosa la participació dels membres designats per l'administració, que ara són el doble que els que representen als sectors socials de l'educació, i que en aquesta ocasió han demostrat perquè han estat nomenats: han actuat com a simples espectadors i han votat segons les directrius de l'administració. STEPV ha presentat 35 esmenes que ni tan sols han estat tingudes en consideració i només han deixat que s'exposés breument el seu contingut.\nUna mostra més del tarannà de “consens” del president del CECV, Francisco Baila, ha estat la convocatòria del pròxim Ple per a dilluns que ve que, enviada fa cinc dies, proposa un ordre del dia en el qual ja es dóna per suposat que el reglament seria aprovat sense problemes en el dia d'avui i sense comptar amb la Comissió Permanent que, de forma barroera i sense complir cap termini, també ha estat convocada per al dilluns 14, dues hores abans, i amb el mateix ordre del dia.\nMal començament per al màxim exponent de la participació social en l'ensenyament derivat del mandat constitucional i que se suma a la paràlisi imposada al Consell Escolar des de fa dos anys pels responsables polítics de la Conselleria d'Educació.\nLa comissària d'educació de la UE, Androulla Vassiliou, posa de manifest que la lluita contra l'abandó i el fracàs escolar és incompatible amb les retallades de la despesa educativa.\nAquesta afirmació de la comissària ve sent qüestionada, des de fa algun temps, per tot tipus d'opinions que prefereixen posar l'accent sobre altres aspectes i protagonistes de l'àmbit educatiu. Així, se succeïxen els debats sobre la importància de recuperar l'autoritat perduda del professorat i el retorn a la disciplina i a l'esforç per part de l'alumnat, la conveniència d'ajustar el salari dels docents al seu rendiment, quan no es responsabilitza directament al professorat de les qualificacions que obtenen els seus alumnes.\nEn canvi, des de Brussel·les es fa especial atenció a la complexitat dels factors que expliquen tant el fracàs com l'abandó i, per tant, en la necessitat d'actuar a mitjà termini sobre tots ells. STEPV, sense defugir en cap cas el paper determinant que juga el professorat en la possibilitat que l'alumnat puga rebre la millor educació possible (la seua formació, el seu compromís, el seu entusiasme...), sempre ha reclamat que el sistema educatiu precisa de mitjans adequats per a tractar l'enorme diversitat que comporta l'escolarització universal perllongada, un bé social de primer ordre que no es pot defraudar amb polítiques mediocres i menys encara amb polítiques sostingudes que propicien la privatització del sistema educatiu. Aquí paguem amb diners públics experiments com la segregació per sexe de l'alumnat en entorns elitistes, mentre allotgem a altres alumnes de l'ensenyament públic en barracots prefabricats.\nSi és cert que s'estan engegant programes i iniciatives que haurien de redundar, a mitjan i llarg termini, en la reducció del fracàs escolar, també és cert que les retallades en la despesa educativa poden anul·lar aquests efectes. Ara mateix, la Conselleria d’Educació ha retallat plantilles de professorat, ha incrementat les ràtios per grups, ha retallat desdoblaments de mòduls formatius, ha desatés la demanda en Formació Professional, Escoles d’Adults i Escoles Oficials d’Idiomes, ha reduït programes d'educació compensatòria, ha retallat partides pressupostàries en educació… retallades que no es plantegen com a conjunturals, sinó com el nou paradigma en el qual es vol tancar els serveis públics.\nPer això, STEPV dóna suport a la importància de l'escolarització primerenca tant com la segona oportunitat per a l'alumnat que ho demanda. Per a això és indispensable que es reforce el treball pròpiament docent amb els serveis socials que demanden els sectors més desfavorits, així com la discriminació positiva dels centres que més necessiten, tant en pressupost de despesa corrent, com en plantilla, disminució de ràtios i suport de professionals multidisplinars, justament en el mateix sentit que afirma la comissària europea d’educació. Tot això precisa de més inversió, amb la seguretat que, personal i col·lectivament, redundarà en benefici de tots.\nAquesta vesprada s’ha convocat un Ple Extraordinari del Consell Escolar de la Comunitat Valenciana, segons la nova denominació, per a constituir-lo i anunciar el nou president de l’entitat.\nAquesta convocatòria es conseqüència del nou Decret que renova la representativitat del Consell Escolar, fortament criticada per STEPV perquè representa una clara ocupació de l’administració i minimitza la representativitat de la comunitat educativa. La nova representació de l’administració es duplicarà en la Comissió Permanent, òrgan que assumeix les principals funcions del consell escolar.\nEl canvi en la composició del Consell s’ha produït per intentar acallar les veus crítiques del Consell Escolar valencià. Recordem que molts informes i dictàmens de l’antic Consell Escolar Valencià sobre diferents normatives (EpC en anglés, decret de drets i deures, etc.) no agradaven a la Conselleria d’Educació.\nAixí i tot, STEPV continuarà participant en aquest òrgan en la mateixa línia que fins ara, amb esperit crític, oferint alternatives i facilitant consensos, aspectes que han caracteritzat els 25 anys d’existència del Consell Escolar Valencià, fins aquesta última etapa de tres anys.\nRespecte al nomenament continuista de Francisco Baila com a president del nou CECV, el Sindicat ho considera una mala notícia per al futur d’aquest òrgan, donada la seua trajectòria i tarannà en aquests últims anys.\nTAULA COMPARATIVA COMPOSICIÓ ANTERIOR I NOVA\nSECTOR COMPOSICIÓ 1999-2010 NOVA PROPOSTA Diferència %\nProfessorat 14 20,5 % 11 18,33 % -2,17\nPares-Mares 11 16,2 % 8 13,33 % -2,87\nEstudiants 11 16,2 % 4 6,66 % -9,54\nPAS 3 4,4 % 1 1,66 % -2,74\nTitulars Centres privats 3 4,4 % 2 3,33 % -1,1\nOrg. Sindicals 2 2,9 % 2 3,33 % -\nOrg. Patronals 2 2,9 % 2 3,33 % -\nEntitats locals 5 7,4 % 1 1,66 % -5,74\nPAS educació 2 2.9 % - - -3,33\nUniversitats 5 7,4 % 3 5 % -2,4\nReconegut prestigi 4* 5,9 % 3* 5 % -0,9\nAdministració educativa 4* 5,9 % 9* 15 % 9,1\nMoviments de Renovació Pedagògica 1 1,5 % - - -1,66\nConsell de la Juventut 1 1,5 % 1 1,66 % --\nAcadèmia de la Llengua - - 1 1,66 % 1,66\nPersonal de formació de professorat - - 3* 5% 5\nDefensor discapacitat - - 1* 1,66 % 1,66\nDirectors - - 3* 5 % 5\nInspectors - - 3* 5 % 5\nUnitat Educació Salut - - 1* 1,66 % 1,66\nIntegració alumnat estranger - - 1* 1,66 % 1,66\n*Dessignats directament per l’Administració\nLa cessió de sòl públic a la patronal perjudica l’ensenyament públic\nSTEPV exigeix un canvi en la política educativa del govern valencià\nLa pretensió del Conseller d’Educació de cedir sòl públic a la patronal per a la construcció de centres privats a canvi d’autoritzar-los el concert per 75 anys posa de manifest el fracàs del model de CIEGSA per a la construcció de centres educatius. A hores d’ara no només ha estat incapaç de tancar el mapa escolar de 1996 i eliminar els barracons sinó que ha generat un deute de 2.000 milions d’euros des de la seua creació.\nA més, els increments pressupostaris en la xarxa privada-concertada han augmentat en un 115% en una dècada, front al 91% en la pública, i la concertació en el mateix període ha augmentat un 70%.\nAquest tipus de propostes evidencien la incapacitat del conseller i del Partit Popular de gestionar l’ensenyament com a servei públic, i són una mostra més de les seues polítiques privatitzadores de consolidació i ampliació de la xarxa de centres privats, però pagats amb diners públics, que competeixen directament amb la xarxa pública, de la que ell n’és el màxim responsable.\nAquesta competència és, a més, deslleial, perquè la xarxa pública sosté el 86% de l’alumnat nouvingut (que representa un increment de més de 15 punts en una dècada) amb mancances de programes d’atenció a la diversitat, claus en la lluita contra el fracàs escolar. La pública també escolaritza el 96% de l’alumnat que estudia en programes en valencià i que ara el conseller considera que no es poden aguantar econòmicament. I, finalment, la xarxa pública és la que ha hagut de patir la política de retallades en ensenyament aquest curs: grups, programes d’atenció a la diversitat, desdoblaments d’FP, professorat...\nSTEPV considera que cal un canvi de la política educativa del govern valencià en el sentit següent:\n- Consolidar i incrementar la xarxa pública per a garantir una plaça per a tota la població en edat escolar.\n- Dissoldre CIEGSA i que Conselleria recupere la gestió de la construcció dels centres educatius.\n- Distribuir equitativament l’alumnat amb necessitats específiques d’atenció educativa entre les dues xarxes.\n- Impulsar l’ensenyament en valencià en tots els nivells educatius.\n- Incrementar els programes d’atenció a la diversitat i posar fre a les retallades d’unitats, desdoblaments i professorat.\nLa gestió de l’ensenyament públic és responsabilitat del govern i hauria de ser la seua màxima prioritat.\nL’any 2010 passarà a la història com l’any de l’inici de les retallades socials i laborals dels treballadors i treballadores. Els governs, tant l’estatal com l’autonòmic, han optat pel desmantellament de la societat del benestar i dels serveis públics com a millor fòrmula per a eixir d’una crisi creada per l’especulació financera.\nLes primeres mesures del govern de l’estat van afectar les nòmines del personal que depén dels pressupostos públics –i per tant del professorat- que ha vist reduïdes les seues retribucions en un 5% de mitjana aquesta segona meitat de l’any. Posteriorment, la reforma laboral s’ha centrat en facilitar l’acomiadament dels treballadors i treballadores. En resposta a aquestes mesures els sindicats van convocar dues vagues, el 8 de juny en el sector públic i la vaga general del 29 de setembre. Ara les pensions són el punt de mira de més reformes que conduiran a noves mobilitzacions a partir de gener. En ensenyament, a més, la pròrroga de la jubilació LOE també ha centrat part de la preocupació del professorat aquest any. I finalment, la mútua del funcionariat, MUFACE, deixarà d’existir pel que fa al règim de classes passives dels nous funcionaris de l’estat.\nTotes aquestes mesures d’àmbit estatal s’han vist complementades per les que ha posat en pràctica l’administració autonòmica. En l’àmbit educatiu, aquestes mesures han comportat importants retallades en els pressupostos educatius (més de 3 milions d’euros), reducció d’unitats en els instituts, eliminació de desdoblaments en Formació Professional i en programes d’atenció a la diversitat. Tot plegat ha fet que uns 1.500 professors interins no han obtingut plaça en les adjudicacions del curs 2010/11.\nLa Conselleria d’Educació no ha tingut prou amb aquestes mesures i ha invalidat les plantilles de professorat de secundària i FP per a consolidar i ampliar aquestes retallades els pròxims cursos.\nEl Conseller d’Educació ha amenaçat, a més, que l’ensenyament per programes bilingües que funcionen al País Valencià des de fa anys són massa cars de mantenir i cal substituir-los pel model plurilingüe gallec, model que ha comptat amb una forta contestació a Galícia perquè deixa en segon terme la llengua pròpia, en benefici del castellà i l’anglés.\nI mentre d’una banda retalla en professorat, nombre d’unitats i extensió del valencià, per l’altra no s’està de continuar invertint en l’ensenyament privat. En aquesta dècada la inversió de la Generalitat en aquest sector arriba al 115%, mentre que l’ensenyament públic es queda en un 91%, un 24% menys. Ara, el Conseller està treballant a tota pressa per modificar la legislació i permetre la cessió de sòl públic a la patronal per construir més centres concertats, en l’agressió més important a l’ensenyament públic des de la concertació d’infantil i batxillerat.\nTotes aquestes mesures han anat complementades amb una política de desgast cap als sectors més crítics amb la gestió del conseller. El Consell Escolar Valencià (CEV) ha vist modificat per decret la seua composició, minimitzant o eliminant la presència d’entitats crítiques que composen la comunitat educativa (pares i mares, moviments de renovació pedagògica, alumnat i sindicats). En canvi, el pes de l’administració s’ha incrementat fins a convertir-se en el sector majoritari en el CEV.\nSTEPV s’ha vist especialment castigat per la Conselleria d’Educació aquest any 2010. Va ser l’únic sindicat al qual se li van retirar les subvencions que legalment li corresponen per la seua representativitat –recordem que és el sindicat majoritari- i pel foment al valencià. Després va vindre la retallada d’alliberats per al curs 2010/11, que també ha afectat la resta de sindicats, i que el conseller amenaça ara amb incrementar-la. A més, la Conselleria ha deixat per segon any consecutiu l'Escola de Formació Melchor Botella fora del conveni per activitats de formació realitzades per entitats col·laboradores.\nCal dir que cap d’aquestes mesures ha aconseguit debilitar STEPV ni afeblir el seu compromís amb el professorat i amb el sistema educatiu. Al contrari, STEPV ha eixit reforçat en les eleccions sindicals del passat 2 de desembre i ha revalidat per setena vegada consecutiva la seua majoria sindical, incrementant la diferència respecte a la segona força.\nEn eixe sentit, el Sindicat continua compromés en la lluita per a frenar les retallades actuals i està treballant conjuntament amb la resta de sindicats de l’àmbit educatiu per a proposar al professorat noves accions durant l’any 2011. Intersindical Valenciana, de la qual STEPV en forma part, també ha convocat diverses mobilitzacions, inclosa la vaga del 29S, de forma unitària amb altres organitzacions sindicals.\nEn aquest context de retallades socials i laborals, tant STEPV com Intersindical Valenciana, consideren fonamental la unitat d’acció dels sindicats per tal de frenar-les i restituir els drets manllevats i posar fre a les agressions que està patint en conjunt de treballadores i treballadors.\nAltres aspectes que cal destacar d’aquest 2010 en matèria educativa són:\nLa proposta de Pacte Social i Polític per l’Educació llançada pel ministre d’educació en setembre de 2009 no va arribar finalment a quallar. La Confederació STEs-Intersindical, de la qual STEPV forma part, va rebutjar la proposta final del Ministeri –tot i que va treballar fins al final amb l’aportació de nombroses propostes- perquè donava per bo l’avanç de la privatització de l’ensenyament i per les concessions a les postures més conservadores i involucionistes.\nDesprés de més d’un any de treball per aconseguir un nou acord de professorat interí, el 30 d’abril de 2010 l’administració i els sindicats presents en la Mesa Sectorial d’Educació, tret de STEPV, van signar un nou acord.\nSTEPV no va signar aquell document entre altres coses perquè no garantia l’extensió de la restricció provincial a totes les borses de treball i no s’havia d’aplicar fins l’1 de setembre de 2011.\nLa no signatura per part d’STEPV d’aquell acord suposava que el de 1993 continuava en vigor mentre no fóra denunciat per alguna de les parts. Era aquesta denúncia la que havia de permetre l’apertura d’una nova negociació. D’aquesta manera, STEPV no renunciava a la possibilitat d’introduir millores.\nLa denúncia de l’acord per part de la resta de sindicats va arribar l’11 de novembre, i es reobria la negociació els dies 17 i 19 de novembre, en plena campanya de les eleccions sindicals. L’administració, com la resta de sindicats, es van negar a assumir les propostes de STEPV per a millorar l’acord, que continuaven en la línia de garantir la restricció de província a totes les borses, perfectament assumible per totes les parts.\nA pesar d’això, la Conselleria va mostrar uns esborranys de documents sobre la restricció provincial que anaven en la línia que venia defensant el Sindicat , amb l'única limitació que es puguen cobrir totes les vacants i substitucions de qualsevol especialitat.\nA més, la nova situació de retallades i de pèrdua de llocs de treball de professorat interí, que el 30 d’abril no es donava, també va pesar molt en la decisió de signar finalment l’acord d’interins el 19 de novembre. Cal que els sindicats facen front a aquestes retallades de manera molt unitària, una condició que, sens dubte, cal preservar, perquè la lluita ha de continuar.\nInforme PISA i Llibre Blanc de l’Ensenyament Secundari\nEn poc més d’una setmana es presentaven aquest mes de desembre els resultats de l’Informe PISA i del Llibre Blanc de l’Ensenyament Secundari al País Valencià, elaborat per la UNED.\nLes dades que aporta l’estudi de la UNED confirmen la potenciació de la xarxa concertada en detriment de la pública, tantes vegades denunciada per STEPV. També es remarca que la xarxa pública sosté el 86% de l’alumnat nouvingut (que representa un increment de més de 15 punts en una dècada) i que l’alumnat amb necessitats especials de suport educatiu s’ha duplicat en el mateix període.\nA més, l’estudi confirma que els programes d’atenció a la diversitat, claus en la lluita contra el fracàs escolar, no estan suficientment estesos perquè no abasten a la totalitat de l’alumnat que ho necessita.\nI quant a l’ensenyament en valencià, les dades coincideixen amb les que, any rere any, aporta STEPV en els seus informes sobre l’ensenyament en valencià. Només un 32% de l’alumnat de Primària estudia en valencià i un 26% en Secundària (en Batxillerat és pràcticament inexistent), després de 27 anys de la Llei d’Ús i Ensenyament en Valencià.\nSTEPV reclama, per tant, un canvi de rumb en la política educativa del govern valencià, que prioritze la inversió en el sistema públic, fomente la reducció del nombre d’alumnat a l’aula, incremente els programes d’atenció a l’alumnat amb necessitats educatives especials, incremente professorat i atenga la demanda d’ensenyament en valencià que any rere any augmenta.\nEn eixe sentit, els resultats de l’Informe PISA 2009, en el qual el País Valencià no ha participat novament, reclamen també canvis en profunditat i sostinguts en el temps.\nCal una formació inicial i permanent del professorat innovadora i de qualitat, per tal com el model d’ensenyament tradicional no s’adequa a l’alumnat ni a les seues necessitats. Açò és, un replantejament del model pedagògic imperant que supere la sobrecàrrega de continguts, molt fragmentats i desvinculats dels problemes rellevants de la vida d'avui, tractats amb metodologies passives, segons una organització de temps i espais pensats per a un aprenentatge mecànic, amb recursos poc atractius i allunyats dels mitjans que estan presents en la vida dels estudiants. A més, segueix imperant un model d'avaluació l'objectiu de la qual és la qualificació i no el coneixement de les dificultats dels estudiants, molt lluny de l'avaluació formativa que duga a trobar les solucions adequades.\nUn altre fet que ha marcat aquest 2010 han estat les eleccions a l’ensenyament públic universitari i no universitari. Una vegada més, STEPV revalidava la majoria després de 7 processos electorals, des de les primeres eleccions en 1987. El Secretariat Nacional de STEPV destacava, en la seua valoració, que el professorat donava suport a “la defensa de l'ensenyament públic, de la millora de les condicions de treball del conjunt del personal que hi treballa i pel model participatiu, autònom i reivindicatiu que practica” i destacava l’alta participació, d’un 67%, la més alta de tot l’estat. També es congratulava dels resultats electorals en les universitats, en què la representació del Sindicat s’incrementava en 10 delegats.\nFinalment, la valoració del SN de STEPV acabava instant al Govern Valencià a modificar la seua política educativa per tal de retornar a l'ensenyament públic el prestigi que es mereix i posar fi al procés de privatització del sector, alhora que també reclamava la millora les condicions de treball del personal del sector.\nLa situació a l’ensenyament concertat és de bloqueig de la negociació, tant en l’àmbit autonòmic com en l’estatal. La negociació del nou conveni que ha de regular a nivell estatal les condicions laborals del professorat de privada-concertada continua aturat. També la negociació dels aspectes que depenen de la Conselleria d’Educació. STEPV reivindica la negociació dels aspectes següents:\n- Desbloquejar el complement autonòmic del PAS i del personal complementari de les unitats específiques.\n- Abonament de la paga dels 25 anys d’antiguitat i els deutes del 2008.\n- Recol·locació dels docents de la borsa de centres en crisis.\n- Tancar la negociació de les plantilles d’Educació Infantil.\n- Negociaciar i implantació de les plantilles de Formació Professional.\n- Negociar el complement de Formació - sexennis.\nPer tal de desbloquejar la negociació amb la Conselleria, el Sindicat potenciarà les mesures de pressió necessàries, com ha estat fent aquest curs coordinadament amb la resta de sindicats del sector.\nBreu cronologia de 2010\n- STEPV inicia una campanya per la pròrroga de la jubilació LOE als 60 anys, prevista fins a 2011.\n- Conselleria anuncia canvis en la composició del Consell Escolar Valencià.\n- STEPV denuncia els impagaments del manteniment dels centres escolars per part de Conselleria.\n- La Conselleria obliga als instituts i departaments de llengües estrangeres a fer proves d’homologació de llengües improvisadament i en horari lectiu.\n- Les direccions de primària protesten en Conselleria per l’acumulació de tasques burocràtiques\n- STEPV valora positivament la proposta del ministre Ángel Gabilondo d’un Pacte polític i social per a millorar l'educació i es compromet a estudiar-la amb deteniment.\n- El Conseller d’Educació fa declaracions en premsa per a intentar desprestigiar STEPV.\n- STEPV proposa millores a l’esborrany de la Llei d’Autoritat del Professorat\n- El professorat de llengües es mobilitza contra les proves d’homologació de llengües perquè modifiquen les seues condicions laborals.\n- Conselleria expedienta al director de l’IES Las Norias de Monfort.\n- Desenes de centres educatius es concentren en protesta per la sanció al director de Monfort.\n- Els sindicats d’educació presenten una campanya conjunta per a reclamar al MEC la pròrroga de la jubilació LOE.\n- STEPV rebutja en la Mesa de negociació la implantació de les adjudicacions telemàtiques de llocs de treball de juliol, que afectaran també als cossos de secundària.\n- Conselleria justifica la incorporació del xinés al sistema educatiu per la demanda social.\n- STEPV no signa l’acord d’interins per considerar-lo insuficient i sense garanties.\n- El Govern Valencià reconeix per primera vegada la validesa de Filologia Catalana en les oposicions, tot i que de forma indirecta, després de quasi 30 sentències.\n- La Universitat de València anul·la les provés d'accés a l’alumnat d’FP perquè no respectaven la normativa vigent.\n- La Confederació STES-Intersindicals anuncia que no signarà el Pacte per l’Educació proposat pel Ministeri d’Educació perquè no avança suficientment en la defensa de l’ensenyament públic.\n- Conselleria d’Educació anuncia als instituts una important retallada d’unitats de secundària. També es denega la creació de nous grups en valencià en molts centres docents.\n- Zapatero anuncia retallades salarials, de les pensions i dels drets socials i es convoquen les primeres mobilitzacions de rebuig.\n- Alfonso Rus, president de la Diputació de València, és jutjat a Xàtiva per insultar i amenaçar al professorat. Escola Valenciana i STEPV són els denunciants.\n- STEPV convoca mobilitzacions contra les retallades en educació.\n- Vaga en la funció pública en protesta per la retallada del salari, imposada pel govern espanyol.\n- Conselleria elimina els desdoblaments de mòduls formatius.\n- El DOCV publica retalls de 3,8 milions d’euros dels pressupostos educatius que afecten sobretot al valencià, als ensenyaments musicals i a les beques d’alumnat.\n- Conselleria retalla el nombre de permanents sindicals en educació.\n- Els actes d’adjudicació telemàtica generen nombroses protestes del professorat.\n- Els sindicats denuncien la Conselleria per incompliment d’acords en salut laboral.\n- La denegació de més d’un miler de comissions de serveis provoquen la indignació del professorat afectat que es concentra durant una setmana en la porta de Conselleria.\n- El DOCV torna a publicar retallades dels pressupostos educatius, aquesta vegada afecten a les escoles d’infantil i als conservatoris de música municipals.\n- Els actes d’adjudicació del mes de setembre tornen a indignar al professorat per la modificació unilateral dels criteris de restricció provincial per part de Conselleria.\n- Conselleria denuncia els acords de plantilles de secundària i FP, que també regulen les condicions laborals del professorat.\n- Vaga general el dia 29.\n- El professorat i l’alumnat d’FP es concentra en Conselleria en protesta per les retallades dels desdoblaments dels moduls formatius i per la manca de professorat.\n- El Consell manté exclós a STEPV de les subvencions per a la promoció del valencià.\n- El DOCV publica el nou decret que regula el Consell Escolar Valencià, que confirma l’ocupació per part de l’administració d’aquest òrgan consultiu.\n- El conseller proposa cedir sòl públic a la patronal per a construir nous centres concertats.\n- L’esborrany dels pressupostos per a 2011 confirmen que hi haurà menys inversió en educació respecte a l’any 2010.\n- Les organitzacions sindicals i l’administració signen un nou acord de professorat interí.\n- Continuen els actes de protesta del professorat i l’alumnat d’FP.\n- El govern espanyol anuncia noves mesures contra la crisi, entre les quals la desaparició de MUFACE per al nou funcionariat i l’allargament de l’edat de jubilació.\n- Noves manifestacions unitàries en protesta per la política de retallades socials i laborals del govern espanyol.\n- Es fan públics els resultats de l’Informe PISA 2009 i del Llibre Blanc de l’Ensenyament Secundari al País Valencià.\n- STEPV guanya, novament, les eleccions sindicals en educació pública no universitària, i augmenta la seua representació en les universitats.\nSTEPV rebutja les sentències del Tribunal Suprem contra la immersió lingüística a Catalunya\nEl Sindicat aposta pel català com llengua vehicular de l'ensenyament\nEl Sindicat de Treballadores i Treballadors de l'Ensenyament del País Valencià - Intersindical Valenciana manifesta el seu més absolut rebuig a les tres sentències del Tribunal Suprem de l’Estat que ataquen frontalment la immersió lingüística i el model lingüístic català.\nPer al Sindicat, aquestes sentències pretenen acabar amb un model que ha demostrat la seua eficàcia en el procés de recuperació i normalització lingüística. A més, posa en evidència el desconeixement de la realitat educativa i lingüística catalana ja que l'alumnat català, com passa amb l'alumnat valencià del programes d'ensenyament en valencià o d'immersió lingüística, té un coneixement del castellà superior a aquelles comunitats autònomes monolingües i que, com diversos informes i estudis indiquen, tenen major facilitat per adquirir terceres i quartes llengües. Aquesta situació òptima no seria possible sense l’experiència de la immersió lingüística, la qual, des d’un punt de vista estrictament tècnic, ha estat la millor de les solucions possibles, l’única que permetria aquests resultats.\nPer això, STEPV vol mostrar la seua solidaritat i suport al poble català i al seu professorat davant d'unes sentències que suposen un retrocés democràtic, una agressió a l’escola catalana, i una ofensa al treball de tots i cadascun dels docents que al llarg dels anys s’han deixat la pell a l’aula. En eixe sentit, considera que s'està utilizant la llengua, com passa al País Valencià o a les Illes Balears, com un camp de batalla per interessos partidistes.\nFinalment, el Sindicat considera que per avançar en el procés de recuperació lingüística cal que la nostra llengua siga la llengua vehicular de tot el sistema educatiu.\nLa UPV no contracta una treballadora per estar embarassada\nEl Servei de Recursos Humans de la Universitat Politècnica de València acaba de retardar la contractació d’una treballadora per a cobrir una plaça des de l’1 de desembre i per a quatre anys pel fet de trobar-se embarassada.\nA l’entrevista s’hi van presentar tres persones. Les dues primeres van rebutjar l’oferta, però la tercera la va acceptar, tot i que en comprovar que estava embarassada, en Recursos Humans han preferit retardar la contractació per a després del període nadalenc, per a esperar que done a llum i estiga de baixa.\nSTEPV ha realitzat totes les gestions al seu abast i s’ha entrevistat amb la Cap de Recursos Humans i amb diversos membres de l’equip rectoral per a rectificar aquesta discriminació de gènere i que la treballadora siga contractada. El Sindicat també s’ha entrevistat amb la Vicerectora d’Afers Socials, responsable de vetllar per la igualtat de la dona, entre altres tasques. També ha donat suport a la queixa de la treballadora davant el Rector de la UPV.\nDe moment ningú ha fet res per evitar aquesta discriminació, malgrat l’anunci per part de la UPV de posar en marxa un observatori de la igualtat i un pla d’igualtat en la UPV, que en aquest cas resulta evident que no s’està complint.\nSTEPV continuarà treballant fins a les últimes conseqüències per tal que el dret de les dones embarassades a accedir a un lloc de treball es garantisca.\nAhir es van publicar els resultats de l'Informe PISA 2009. Una vegada més, no tenim dades concretes de la situació de l'alumnat valencià, ja que la Conselleria d'Educació no ha volgut participar-hi excusant-se en què les proves d'avaluació diagnòstiques que elabora l'administració valenciana ja els permet detectar els problemes del sistema educatiu valencià.\nSTEPV considera que el fet de no participar en l’Informe PISA es deu als índex preocupants de fracàs escolar al País Valencià, un dels més alts de l’estat, que l’administració valenciana intenta amagar.\nAixí i tot, el Sindicat vol fer una primera valoració de l’Informe i vol manifestar el següent:\n- En primer lloc, creiem que no cal dramatitzar amb aquest nou informe com es va fer amb els anteriors, ja que l'alumnat de les autonomies que han participat en l'estudi, dintre del còmput general, millora en alguns aspectes en relació amb anterior.\n- Que el sistema educatiu funciona, encara que és millorable, sobretot amb la rebaixa del nombre d'alumnes per aula, atès que la gran ràtio actual, amb un alumnat tan heterogeni com el que hi ha en les aules, no facilita un ensenyament personalitzat i de qualitat. I això s'aconsegueix amb l’augment de les inversions en educació, i no amb retallades en el pressupost educatiu, en els programes d’atenció a la diversitat i en professorat com ha fet el govern valencià. Tampoc ajuden les iniciatives del govern espanyol amb les retallades salarials del professorat.\n- Que són exigibles als responsables de l'Informe dades més concretes i no només dades comparatives. Plantegem que no només és necessari saber quina és el la mitjana dels resultats de tot l'alumnat de l'OCDE enquestat en comprensió lectora, en matemàtiques, etc., sinó on se situa el que podem anomenar -i la majoria de l'opinió pública entén més clarament- “l'aprovat”: quina puntuació ens situaria en l'aprovat, quina puntuació assenyala que el sistema educatiu funciona correctament, encara que estiga situada per damunt o per sota de la mitjana de l'OCDE. Això ens serviria per a conèixer la realitat del sistema educatiu de l'Estat, doncs la sola publicació de les dades comparatives amb altres sistemes no és suficientment aclaridora. El rànquing en educació tendeix a la competència, sense tenir en compte la realitat de cadascú i, en definitiva, no és gens clarificador per al conjunt de la societat.\nTanmateix, STEPV pensa que l'Informe PISA ha de servir com una nova oportunitat per a posar en la primera plana de l'actualitat el debat educatiu i consensuar les mesures adients per a millorar la qualitat educativa.\n8 de desembre de 201\n» NOVES MESURES DEL GOVERN ESPANYOL\nDescarregar comunicat en versió per a imprimir (pdf) VALENCIÀ CASTELLANO\nDavant les noves mesures fiscals i laborals anunciades avui pel president del govern espanyol, STEPV fa les consideracions següents, d’aquells aspectes que afecten directament al professorat.\nZapatero ha anunciat que desapareixen les classes passives i, per tant, el nou professorat funcionari s’integrarà directament en el règim general de la Seguretat Social i no en MUFACE com fins ara. El funcionariat que actualment està en MUFACE mantindrà, de moment, aquesta situació.\nLes conseqüències d’aquesta mesura són:\n- Podria desaparéixer la JUBILACIÓ VOLUNTÀRIA als 60 anys, ja que el Règim General de la Seguretat Social no ho permet.\n- Reducció del salari en la nòmina perquè augmentaran les quotes aportades al Règim General de la Seguretat Social.\n- Pot desaparéixer el patrimoni de les mutualitats, que és propietat de les persones mutualistes amb les seues quotes mensuals.\n- Afectaran les reduccions de jornada des del primer dia, ja que repercutirà directament en la cotització i després sobre les prestacions de jubilació, incapacitat temporal, permanent… Actualment no repercutien fins a passat l'any.\n- Es computaran els 15 o 20 últims anys (quan es publique la nova normativa de jubilació) per a calcular la prestació. Actualment es realitzen en funció de l'Haver Regulador, independentment de la base de cotització.\n- En el cas de les prestacions d'Incapacitat permanent s'aplicaran les fórmules que són d'aplicació en el Règim General de la Seguretat Social. Que són inferiors en quantia i indemnitzacions en determinats casos.\n- Podria afectar als complements, des del punt de vista de la classificació en Salarials (que si que cotitzen) i els No salarials (que no cotitzen) i per tant repercutiran directament en les prestacions.\nSi el que es pretén amb aquesta mesura és retallar el dèficit públic no ho fa quant a l'assistència sanitària es refereix, ja que mentre que el sistema nacional de Salut rep una aportació de 1.041€ per persona i any, MUFACE rep 688,80€ persona/any. Entre l'assistència sanitària i la despesa farmacèutica, la mutua de funcionariat rep un 30% menys.\nSTEPV es va posar en contacte amb el Ministeri de Política Territorial i Administració Pública i la direcció de la mútua per a confirmar els rumors que corrien sobre la desaparició de MUFACE i per a exigir informació precisa sobre la qüestió. En eixe sentit, el Sindicat s’ha mantingut alerta davant la possible desaparició de la mutua, com finalment ha confirmat el president del govern espanyol i considera inacceptable que aquesta mesura s’haja pres d’esquenes al col·lectiu de treballadores i treballadors del sector públic perquè modifica greument les seues condicions laborals.\nD’altra banda, Zapatero també ha anunciat que es regularan les agències privades de col·locació. Això desenvolupa el que recull la nova reforma laboral, que permet la contractació de personal privat per a treballs en llocs públics. En educació, això pot afectar directament a les borses de professorat interí, que poden veure desregularitzada la seua situació laboral si l’administració incorpora personal extern, com ho està fent ja en el cas del xinés en ESO i, des d’avui mateix, en Batxillerat i FP segons acaba de publicar el DOCV.\nSTEPV estarà atent al desenvolupament d’aquesta mesura i proposarà les accions necessàries al professorat per impedir la pèrdua de condicions laborals que ja se sumen a les retallades de les nòmines, a la pretensió d’incrementar l’edat de jubilació i, al País Valencià, a les retallades de professorat en els centres docents.\nUnes 2.000 persones assisteixen a les assemblees d'STEPV sobre el concurs de trasllats\nAl voltant de 2.000 persones han passat aquesta setmana per les més de 30 assemblees informatives convocades per STEPV de punta a punta del País Valencià, per a informar sobre el concurs de trasllats, el procediment pel qual el funcionariat de carrera i en pràctiques opta a canviar de centre de treball.\nEnguany el concurs és estatal i presenta nombroses novetats, com la unificació del barem de mèrits per a tots els cossos docents (mestres, secundària, FP, EOI, ensenyaments artístics i inspecció). El termini per a presentar les instàncies de participació es va obrir el 25 de novembre i finalitzarà el 14 de desembre. A gener, s’obrirà un nou termini per a sol•licitar telemàticament els destins per al curs que ve.\nPer a explicar les novetats del concurs i la manera en què s’ha de participar STEPV va convocar 31 assemblees a les quals hi han assistit més de 2.000 persones.\nA les comarques d’Alacant, hi han assistit unes 600 persones; a les de Castelló, al voltant de 300; i a les comarques de València, un miler.\nA tot això cal afegir les assemblees en els centres docents que sistemàticament convoca el Sindicat en què s’informa d’aquest tema i de molts altres que afecten al professorat.\nEl Sindicat té previst continuar aquest assessorament en la segona fase del concurs en el mes de gener, en què el professorat haurà d’emplenar telemàticament els centres on vol traslladar-se o obtindre el seu primer destí definitiu, segons el cas.\nPer a completar la informació, STEPV ha elaborat –com tots els anys- una guia informativa. També la pàgina web ofereix informació puntual del desenvolupament del concurs de trasllats.\nTot plegat demostra una vegada més el compromís i la responsabilitat de STEPV –el sindicat majoritari– per oferir la millor informació sobre els processos que afecten al professorat, i la seua política de proximitat per fer arribar aquesta informació en persona.\nSTEPV davant la Llei d’autoritat del professorat\nHistòricament, el pensament conservador recorre a “l'autoritat “ i a la “disciplina” per a atallar problemes socials. Atallar, que no resoldre. Legislar sobre “l'autoritat” és barat, s'avé perfectament amb les retallades en polítiques socials.\nPer contra, l'educació és assumpte complex i de res val la simplificació. Investir al professorat d'autoritat “pública” serveix per a reprimir amb major duresa actituds agressives que de cap manera es poden consentir. En aquest sentit, pot ser que tinguen un efecte dissuasori entre els agressors. Però no aportarà res per a millorar el procés d'ensenyament-aprenentatge.\nLa naturalesa del treball docent requereix l'anomenada “autoritat de referència”, bàsicament la mateixa que la societat concedeix als professionals de la medicina, la ciència, l'activitat intel·lectual o l'artística. L'autoritat cal guanyar-se-la a les aules, però no només. Amb més i millors mitjans, amb una millor formació, s'abordaria en millors condicions la complexitat de la docència. Amb una major consideració social del professorat milloraria la seua autoritat.\nDes de 2006, la fiscalia ve reconeixent com a delictes les agressions al professorat, aplicant-se des de llavors a l'agressor o agressora l'article 550 del Codi Penal que reconeix que agredir a un funcionari docent es considera “atemptat a funcionari públic”. Per tant, creiem que reconèixer al professorat com autoritat pública no afegix res a la seua situació actual.\nSi les administracions educatives volen reconèixer la dignitat de la nostra professió i reforçar la nostra autoritat, haurien de preocupar-se de dotar als centres de tots els recursos materials i de professionals especialitzats necessaris per a plantar cara a l'altíssim fracàs escolar o a l'abandó primerenc, perquè només així podrem prestar una atenció singularitzada a l'alumnat. Per això, la nostra organització sindical va plantejar, infructuosament, convertir aquesta llei en un conjunt de mesures de suport al professorat en l'exercici de les seues funcions, tals com:\nProgrames d'aprenentatge d'administració i control dels sentiments ja que en l'adolescència augmenta la probabilitat de conductes inadaptades, pels conflictes interns que duu la formació de la identitat.\nLa Conselleria d'Educació hauria de crear serveis d'assessorament al professorat per a oferir-li una ajuda integral en tots els aspectes relacionats amb els possibles conflictes en l'exercici de les seues funcions docents.\nLa Conselleria hauria de dotar els centres docents del personal educatiu especialitzat per a una correcta aplicació dels plans de convivència.\nEn la formació del professorat, s'hauria d'oferir un pla específic de formació en estratègies i tècniques de gestió de la convivència per a tot el professorat.\nCaldria constituir una comissió interdepartamental entre les conselleries d'educació, immigració i sanitat que elaborarà un pla integral d'atenció al professorat dels centres amb alumnat amb riscos d'exclusió social i problemàtiques greus de convivència.\nPer altra banda, l'estudi internacional de l'OCDE sobre Docència i Aprenentatge que recull les opinions del professorat de secundària de 23 països, oferix dades eloqüents. Els docents espanyols consideren que necessiten més formació, sobretot, en noves tecnologies, un 26%, i en atenció a necessitats especials d'aprenentatge, el 35%. Només 18% aporta pel control de la disciplina.\nPer a STEPV-Iv, cal allunyar-se tant dels venedors d'alarmisme com de les simplificacions interessades. Les propostes procedents de les administracions han d'estar avalades per un coneixement el més ampli possible del que ocorre en els centres educatius. Llavors apareixerà una realitat complexa, plena de matisos, que requereix aplicar polítiques sostingudes a llarg termini, amb el necessari suport econòmic.\nEl dissabte 13 de novembre va tindre lloc en la seu de STEPV a València la II Jornada sobre la FP, amb el títol “El futur de la formació professional des dels àmbits autonòmic, estatal i europeu”. Aquesta jornada continuava l’iniciada el passat 19 d’octubre, celebrada a la Universitat de València, sobre les relacions entre la formació professional i la universitat.\nLa jornada d’ahir, presentada per Vicent Esteve, responsable de Política Educativa de STEPV, i i coordinada per Imma Giner, responsable de Formació Professional del Sindicat, ha inclòs dues conferències seguides del corresponent col·loqui, a més d'una anàlisi de la situació en què queda la seguretat en el treball i la prevenció de riscos laborals entre l'alumnat i el professorat d'FP quan fan pràctiques, després de les retallades de professorat que afecten a molts desdoblaments.\nEn la primera conferència-debat s'ha abordat l'“Espai Europeu de Formació Professional” i ha estat a càrrec de Marie-Dominique Haan, directora d’European Consultores; membre del Team Europa-Espanya.\nLa segona, sobre “La Formació Professional a l'Estat espanyol”, l'ha pronunciada Miquel Soler, director general de Formació Professional del Ministeri d'Educació i Ciència. En el tercer bloc, Juan José Mataix i José Luís González, delegats de Salut Laboral de STEPV, han presentat una anàlisi sobre la “situació actual de l'FP al País Valencià”.\nLa Conselleria d'Educació, que havia estat convidada a intervindre per tal de presentar la política educativa sobre Formació Professional del Govern valencià, no ha donat resposta als requeriments del Sindicat.\nEn les Jornades s’ha destacat la relació entre fomació professional i formació inicial, que es considera com una formació permanent al llarg de la vida de les treballadores i treballadors, tant a nivell europeu com a estatal. Els reptes d'una societat en canvi permanent obliguen a tenir a la ciutadania en formació continua i a posar els mitjans econòmics i humans necessaris a aconseguir aquest objectiu. Malauradament, aquest procés està involucionant actualment al País Valencià per la política de retallades que està aplicant el govern valencià al sistema educatiu i, especialment, a la Formació Professional, amb l’eliminació dels desdoblaments en més de 100 mòduls formatius, la retallada i invalidació de les plantilles de professorat i la manca de la suficient oferta educativa per a atendre la demanda en aquesta etapa educativa.\nSTEPV valora la jornada com a molt profitosa per a entendre el moment que travessa el sistema educatiu en relació a la seua capacitat d'intervenció sobre l'ocupació. Les intervencions han sigut molt esclaridores sobre la situació de la Formació Professional, els reptes que ha hagut de superar aquests darrers anys per desprendre’s de la consideració de “segona via” respecte del batxillerat, i el prestigi assolit actualment.\nDavant la proposta de la Conselleria d’Educació d’avançar les proves de recuperació de setembre al mes de juny com a forma de combatre el fracàs escolar, STEPV vol fer les consideracions següents, a falta d’informació més concreta:\n1.- La lluita contra el fracàs escolar s’ha de plantejar globalment i ha de contemplar tots els aspectes que incideixen en el procés d’aprenentatge de l’alumnat, des del moment en què es detecten deficiències en aquest procés.\n2.- Els programes d’atenció a la diversitat, pensats precisament per a combatre el fracàs, han patit una retallada sense precedents aquest curs. Cal augmentar-los, generalitzar-los i implementar-los en totes les etapes educatives.\n3.- Avançar les proves al mes de juny, sense aplicar mesures preventives i en aquest marc de retallades de professorat i de programes d’atenció a la diversitat, no resoldrà per si sol el problema del fracàs escolar.\n4.- En cap cas aquesta mesura hauria de servir per a convertir, a la llarga, el mes de juliol en període lectiu.\nAixí i tot, el Sindicat estudiarà la concreció d’aquesta proposta, si es du endavant, i farà les valoracions oportunes en conéixer els detalls.\nLa proposta de cessió de sòl públic a empreses privades és el reconeixement del conseller de la seua incapacitat per a gestionar l’ensenyament\nCal un canvi en la política educativa del Consell i la substitució dels responsables educatius, començant pel conseller\nAquests dies alguns mitjans de comunicació han informat de la pretensió del Conseller d’Educació, Alejandro Font de Mora, de cedir sòl públic a les patronals de l’ensenyament privat per tal que construïsquen centres educatius amb la promesa d’un concert automàtic d’una durada de fins a 75 anys i una clàusula d’irreversibilitat per tal que no el puguen suprimir.\nA més d’un reconeixement públic de la bancarrota total de les finances públiques i del fracàs dels diferents “invents” per a la construcció de centres educatius, especialment la empresa CIEGSA que, a hores d’ara ha estat incapaç de tancar el mapa escolar de 1996 i eliminar els barracons, STEPV ho considera un atac a la participació social a l’ensenyament ja que implica que s’està negociant la planificació educativa amb una patronal de les empreses dels centres privats i nega a la resta de sectors la seua participació i informació sobre la futura construcció de centres.\nAquest tipus de propostes posen de manifest la incapacitat del conseller i del Partit Popular de gestionar l’ensenyament com a servei públic, i són una mostra més de les seues polítiques privatitzadores de consolidació i ampliació de la xarxa de centres privats, però pagats amb diners públics, sense que ningú haja demostrat l’eficàcia d’aquest model de gestió concertada en detriment de la xarxa pública.\nEl conseller, en tant que gestor públic, hauria de potenciar i garantir l’oferta de places públiques per atendre la totalitat de l’alumnat ampliant la construcció de centres públics per aconseguir aquest objectiu. En comptes d’això, pretén facilitar la construcció de centres privats amb cessió de sol públic (que haurà que recalificar primer), avalar els prèstecs i garantir els fons públics per ampliar la xarxa privada concertada i competir amb la xarxa pública, de la que ell és el màxim responsable.\nLa incompetència demostrada per atendre les demandes del sector públic i el seu interés per fomentar la privatització de l’ensenyament, com si d’un gestor d’empresa és tractara, està duent l’ensenyament públic a una situació insostenible (retallades pressupostàries i de professorat, ràtios elevadíssimes, malestar en tots els col·lectius de professorat, etc.).\nSTEPV exigeix, pel bé de l’ensenyament, un canvi de la política educativa del govern valencià i la substitució immediata dels actuals responsables educatius, començant pel conseller.\nAhir es va publicar en el DOCV el decret que regula el nou Consell Escolar Valencià, després que la Llei 6/2010 de la Generalitat va modificar la proporcionalitat de la participació social dels diferents sectors educatius.\nCom ja ha denunciat STEPV en diverses ocasions la motivació d’aquests canvis és la pretensió de la Conselleria d’Educació d'aconseguir una majoria suficient que impedís l'aprovació de dictàmens o informes contraris a les seues propostes.\nTot i que el Decret que s’acaba de publicar recull algunes esmenes proposades pel Sindicat, en el seu conjunt continua amb la idea d'ocupar tots els espais possibles dels sectors crítics amb la gestió de la Conselleria d'Educació i especialment del conseller Font de Mora.\nAquest decret crea una Comissió Permanent tan àmplia que recull tota la representació que és nomenada directament per les diferents administracions fins a sumar un 53%. A més, té assignades funcions que fins a ara eren competència del Ple. Amb aquesta nova composició s'insisteix a anul·lar i reduir al mínim la representació del professorat i de les famílies que tindran 4 i 3 representants en la Comissió sobre 30, mentre que tota la representació dels “nous sectors” designats directament per les administracions està present al complet. Una comissió que, a més, té encomanades les funcions essencials d'informe i regulació del funcionament del Consell Escolar Valencià que per llei són responsabilitat del Ple. Així el Ple quedarà buit de competències amb un total de 60 membres, dels quals el 50% seran designats directament per l'administració i es crea la Comissió Permanent de 30 membres dels quals el 53 % seran designats directament per les administracions.\nSTEPV presentarà un recurs contenciós administratiu contra aquesta norma per a denunciar aquesta retallada a la participació plural i al funcionament democràtic del màxim òrgan de la participació social del País Valencià. El Sindicat considera que és vergonyós aquest intent de silenciar les veus crítiques del CEV, però així i tot els representants del Sindicat seguiran duent les propostes del professorat, les seues reivindicacions, les seues crítiques i les seues iniciatives encara que no li agraden al Conseller d'Educació.\nEls actes d’adjudicació de temps parcial que es van celebrar divendres 1 d’octubre en la Direcció Territorial d’Alacant es van convertir en una nova font d’indignació per al professorat que hi va assistir.\nLa manca de previsió de la Direcció Territorial va fer que la sala reservada per a l’adjudicació es quedara petita per als més de 400 assistents a l'acte, convocats a la mateixa hora, tant del cos de mestres com dels cossos de secundària, que van haver d'esperar que s'organitzaren torns per a poder iniciar l'adjudicació.\nPerò els problemes van continuar durant la realització de l'acte, amb la retirada de diverses vacants en el mateix moment per part de l'administració, canvis en els horaris dels torns sense avisar, desconeixement de l'ordre en què s'estava adjudicant al professorat, etc.\nL'assistència als actes d'adjudicació dels temps parcials és voluntària, però malgrat això centenars de persones s'hi van presentar perquè es desconeixia l'ordre en què havia de ser adjudicat el professorat. A hores d'ara encara no s'ha publicat el llistat del professorat interí que s'està convocant als actes d'adjudicació del mes de setembre i octubre, cosa que en anys anteriors no passava. A causa d'aquest obscurantisme i dels problemes en els actes d'adjudicació del mes de setembre (alguns es van ajornar perquè estaven mal convocats), el professorat ha preferit assistir-hi per controlar personalment el procés.\nSTEPV ja ha denunciat en diverses ocasions que la Conselleria d'Educació ha modificat unilateralment els criteris d'adjudicació dels actes d'adjudicació de setembre. No s'han publicat encara els llistats d'interins per ordre de prelació que hi participen i s'ha impedit la restricció provincial al professorat interí de secundària que no va ser convocat en les adjudicacions telemàtiques de juliol, cosa que en l'anterior sistema presencial no passava, ja que es convocava a tot el professorat interí de totes les borses i se'ls permetia la restricció provincial.\nImpagament de les nòmines de setembre\nD'altra banda, i també en la Direcció Territorial d'Alacant, una bona part del professorat adjudicat en el mes de juliol, tant interí com funcionari de carrera sense destí definitiu, no ha cobrat el mes de setembre. El Sindicat ha rebut desenes de telefonades d'aquest professorat per a denunciar aquest fet. Segons ha pogut saber STEPV el motiu d'aquest impagament es deu a la manca de personal en la Direcció Territorial d'Alacant per a poder gestionar les nòmines del professorat que ha obtingut plaça en les adjudicacions del mes de juliol.\nAquesta circumstància no és nova i les queixes de professorat d'Alacant que no cobra en el mes de setembre es repeteixen any rere any, però el problema de la manca de personal que gestiona les nòmines continua sense resoldre's.\nEn la Direcció Territorial de València, tot i que en menor mesura, el Sindicat també ha rebut queixes de professorat que no ha cobrat la nòmina en el mes de setembre.\nLa Conselleria d’Educació ha advertit que pretén modificar l’acord de plantilles de secundària. Sense conéixer encara les pretensions concretes de Conselleria, STEPV adverteix que qualsevol modificació de les plantilles de professorat que implique reduir el nombre de docents o la pèrdua de desdoblaments, reforços o programes d’atenció a la diversitat crearà un greu conflicte laboral i tindrà una resposta contundent per part del Sindicat i promourà accions en tot el sistema educatiu.\nL’acord de plantilles actual, de 1999, ja ha estat vulnerat en diverses ocasions per l’administració. Unilateralment, la Conselleria ha reduït els desdoblaments en la matèria de Tecnologia incomplint l’acord. Tampoc s’ha dut a terme la catalogació lingüística dels llocs de treball que contempla l’acord ni el compromís de cobrir les baixes en un termini de 7 dies.\nSTEPV recorda que l’acord del 99, signat per tots els sindicats presents en la mesa sectorial en aquell moment, va permetre l’adaptació de secundària i batxillerat a la LOGSE, va ampliar la plantilla en 3.200 llocs de treball nous, fruit de l’increment d’hores derivat de l’adaptació als nous currículums, l’atenció a la diversitat de l’alumnat, el reforç de matèries instrumentals, el desdoblament d’àrees concretes, la diversificació curricular i l’opcionalitat.\nTambé regulava les hores dels equips directius, dels càrrecs de coordinació i de les tutories i contemplava les figures de l’Especialista de Psicologia i Pedagogia i de Pedagogia Terapèutica.\nLa modificació de l’acord de plantilles de secundària només té sentit per a actualitzar-lo als currículums derivats de la nova llei educativa (la LOE de 2006), adaptar-lo a les necessitats sorgides en aquests darrers anys (alumnat nouvingut, nous programes d’atenció a la diversitat, noves figures de coordinació), a la lluita contra el fracàs escolar, a la reducció del nombre d’alumnat en les aules, etc.\nEn el context de retallades de professorat, unitats i programes d’atenció a la diversitat que estan afectant greument els centres de secundària i la qualitat de l’ensenyament no es pot acceptar que una modificació d’un bon acord done cobertura legal a la política regressiva del govern valencià en matèria educativa.\nAvui ha començat el curs en 371 centres de secundària, batxillerat i cicles formatius (137 a Alacant, 51 a Castelló i 183 a València). Les dades que ha pogut recollir STEPV de les enquestes que ha realitzat en 61 centres confirmen que el present curs serà molt complicat per les retallades d’unitats, professorat i programes d’atenció a la diversitat. Quant als desdoblaments en Formació Professional, la retallada serà molt menor que l’anunciada en el mes de juny i gràcies a l’alta matriculació d’alumnat (la condició per a desdoblar grups és que arriben a 30 alumnes i en molts casos els superen), la pressió dels equips directius, del professorat i dels sindicats.\nAlguns aspectes a destacar són els següents:\nProfessorat: En el 77% dels centres enquestats falta professorat per a cobrir vacants o baixes per malaltia. El motiu és que només s’ha realitzat un acte d’adjudicació en el qual no s’han ofertat totes les places.\nD’altra banda, la pèrdua de professorat respecte al curs passat també és generalitzada\nAlumnat: Un 34% dels centres tenen un o diversos grups amb ràtios per damunt de les permeses (30 en ESO i 35 en Batxillerat) conseqüència directa de la no autorització de noves unitats per a repartir l’alumnat.\nProgrames d’atenció a la diversitat: Un 38% dels centres confirmen que han perdut programes d’atenció a la diversitat (especialment compensatòria, PASE, Progama de Diversificació Curricular i PROA) que tenien autoritzats fins ara. Aquesta retallada comporta que es deixa d’atendre alumnat amb necessitats educatives especials i, a més, la pèrdua de professorat que atenia aquests programes.\nInfraestructures: El 48% dels centres enquestats tenen problemes amb les instal·lacions (barracons, goteres, climatització, manca d’espais, reformes, etc.).\nFormació Professional: molts cicles formatius han salvat els desdoblaments gràcies a l’augment de matriculació. Recordem que la Conselleria pretenia en juny no autoritzar cap desdoblament dels mòduls formatius que fins ara es permetien amb més de 18 alumnes. En setembre van modificar el criteri i han augmentat el nombre d’alumnes a 30 per a permetre el desdoblament. Es dóna la paradoxa que, com que el nombre d’alumnes ha augmentat molts mòduls es desdoblaran perquè superen els 30 alumnes. Tanmateix queden molts mòduls que no es desdoblaran perquè s’han quedat per baix de 30 alumnes.\nEn resum, es confirma les previsions del Sindicat d’un inici de curs amb mancances de professorat, retallades dels programes d’atenció a la diversitat, increment de ràtios d’alumnat per damunt de la legalitat i problemes en les instal·lacions educatives.\nLa situació que es presenta l’actual curs escolar en secundària és, per tant, complicada. La política de retallades que ha posat en marxa la Conselleria d’Educació en res ajuda a fer front al repte de rebaixar l’índex de fracàs escolar al País Valencià. És d’agrair la professionalitat, dedicació i vocació del professorat, que està mantenint el sistema educatiu valencià, malgrat la política educativa del govern.\nAvui ha començat el curs en Infantil i Primària en un total de 1070 centres públics (412 d’Alacant, 162 de Castelló, 496 de València), que acullen a 450.075 alumnes (159.924 a Alacant, 53.840 a Castelló, 236.311 a València).\nSTEPV ha realitzat un mostreig en 261 centres d’infantil i primària d’arreu del País Valencià i ha detectat les situacions següents:\nProfessorat: En la meitat dels centres enquestats falta professorat per a cobrir permisos maternals o baixes per malaltia. El motiu és que només s’ha realitzat un acte d’adjudicació en el qual no s’han ofertat aquestes places.\nAlumnat: En més d’un terç d’aquests centres tenen una o diverses aules amb més alumnat que el permés per la legislació. El màxim permés és de 25 alumnes i, segons les enquestes, s’arriba a tindre 27 alumnes. Això confirma que ha crescut la demanda però l’administració no ha habilitat noves unitats, sinó que l’alumnat s’ha repartit amb les que ja existien.\nProgrames de compensatòria: 57 centres confirmen que han perdut els programes de compensatòria que tenien autoritzats fins ara. Aquesta retallada comporta que es deixa d’atendre alumnat amb necessitats educatives especials i, a més, la pèrdua de professorat que atenia aquests programes.\nInfraestructures: 47 dels centres enquestats tenen barracons, però 121 manifesten diferents problemes amb les instal•lacions (goteres, climatització, manca d’espais, reformes, etc.).\nPersonal d’administració i serveis: 67 centres manifesten que no tenen conserge. El que s’afegeix a la manca d’administratius de tots els centres d’infantil i primària, reclamada insistentment per les direccions dels centres per descarregar les tasques administratives.\nAnglés: un terç dels centres no imparteixen anglés, malgrat que estan obligats pel currículum. Això es deu a la manca de provisió de professorat d’anglés per part de la Conselleria d’Educació que deixa a la voluntarietat dels centres la seua impartició.\nVesprades formatives: a Castelló s’ha donat la circumstància que la Direcció Territorial ha suprimit la majoria de les vesprades formatives del professorat, que es dedicaven al reciclatge del professorat.\nEn resum, es confirma les previsions del Sindicat d’un inici de curs amb mancances de professorat, retallades dels programes de compensatòria, increment de ràtios d’alumnat i problemes en les instal•lacions educatives.\nDavant de tot això, STEPV reclama més respecte al sistema educatiu i exigeix a l’administració valenciana que decline la seua política de retallades i treballe en la lluita contra el preocupant fracàs escolar al País Valencià.\nSTES-i ante el informe de la OCDE sobre la educación:\nLa OCDE, en su informe Panorama de la Educación 2010, cuyos datos se refieren al curso 2007-2008, constata avances, algún estancamiento respecto al informe del año pasado, así como la persistencia de agujeros negros en el sistema educativo español.\nPor su relevancia cabe destacar que, por segundo año consecutivo, la población adulta entre 25 y 64 años que alcanza un título postobligatorio (FP, bachillerato o universidad) es mayor (51%) que la que se ha quedado en la enseñanza obligatoria (49%), cuando hace diez años ésta llegaba al 69%. Sin embargo, estas cifras, suponen un estancamiento respecto al informe del año anterior y, además, mantienen a nuestro país lejos de la media de la Unión Europea y la OCDE, concretamente a 18 puntos de ambas.\nPor otro lado, la media de la población en este mismo tramo de edad con estudios superiores (29%) sigue siendo superior a la de de países de la OCDE (28%) y la UE (25%), pero mientras en España se mantiene la cifra del año anterior, los países referidos han aumentado su porcentaje en un punto durante el mismo periodo. Sin embargo, sólo un 22% de ciudadanos españoles han completado la Educación Secundaria Postobligatoria, frente al 44% de la OCDE.\nPor otra parte, el porcentaje de alumnos que están matriculados en Bachillerato en el Estado español (56,2%) es superior al de la media de la OCDE (54,5%), y a la de la UE-19 (47,3%) . En cambio, la proporción de estudiantes españoles de segunda etapa de Educación Secundaria matriculados en Formación Profesional es notablemente inferior (43,8%), tanto a la media de la OCDE (47,4%), como a la de la UE (52,9%), aunque esta proporción en el caso español se ha elevado ligeramente con respecto a 2007 (43,4%).\nDonde siempre aparecen notables diferencias es en los titulados de FP de grado medio: un 38% en el caso del Estado español (un punto menos que el año anterior) frente al 52% de la UE (un punto más), lo que constituye una de las debilidades que adquiere mayor notoriedad en medio de una crisis económica que están pagando los trabajadores y trabajadoras, especialmente los jóvenes.\nEl gasto público en educación (gasto del conjunto de las administraciones públicas) con respecto al PIB se ha mantenido en España, entre 2000 y 2007, en el 4'3%, mientras en la OCDE y en la UE ha aumentado ligeramente pasando del 5,1% al 5,2% y al 5,3% respectivamente, del PIB en término medio.\nAunque las consideraciones más economicistas convengan en señalar la falta de titulados en niveles intermedios como el principal desfase del sistema español, para STES-i se trata también de extender la justicia social en el campo educativo para romper el hecho de que los hijos de las familias con más bajo nivel académico y, por tanto, con niveles de rentas más bajas, ahora castigados con altas tasas de paro, siguen ofreciendo perfiles socioecónomicos similares a los de sus padres.\nSTES-i reclama que la inversión pública aumente en educación, desde los niveles actuales, cifrados por el Ministerio en el 5'1% del PIB, hasta el 7%, y que ésta se destine, fundamentalmente, a la enseñanza pública, con objeto de recuperar para el sistema educativo a la juventud excluida o mal preparada. “Los mejores rendimientos (de la inversión en el sistema educativo) no provienen de mejorar la financiación de los estudiantes y escuelas que ya disfrutan de un rendimiento medio aceptable, sino en esforzarse por recuperar a los estudiantes que van rezagados, que en muchos casos, aunque no siempre, provienen de familias de inmigrantes y de grupos sociales desfavorecidos (…) Pero no se trata sólo de mejoras económicas, ya que son también evidentes las mejoras sociales que produce la reducción del fracaso escolar, tales como tasas más bajas de delincuencia juvenil, menores necesidades de programas de protección social y una apreciable mejora de la integración de la población inmigrante y de la población de los grupos más desfavorecidos”, afirma Manuel García Ferrando, catedrático de sociologia de la Universidad de Valencia.